Auzo-taxi zerbitzua emateko kontratazio prozesua bertan behera utzi du Udalak — Berbia\nAuzo-taxi zerbitzua emateko kontratazio prozesua bertan behera utzi du Udalak\nBi taxilariren eskaintzak jaso dira baina hirurenak behar ziren, gutxienez\nZerbitzua kontratatzeko oinarrietan zehazten zen hori, alegia, herriko taxilari guztiei zuzendutako kontratu eskaintza zela baina aurrera egiteko, gutxienez, hiru taxilarik aurkeztu eta onartu behar zituztela udalak jarritako baldintzak. Bik bakarrik egin dute eskaera eta ondorioz, kontratazio prozesua bertan behera uztea erabaki du Udalak.\nBaina 2016ko ekainean abian jarri zen auzo-taxi zerbitzua oso positiboki baloratzen dute bai Udalak baita erabiltzaileek ere, eta horregatik, zerbitzuari jarraipena emateko dauden aukerak aztertuko dira berriro. Kontratazio prozesu berria burutu bitartean auzo-taxi zerbitzuak bere horretan jarraituko du, hau da, iaz adostutako baldintzetan jarraituko du.\nAuzo-taxia landa auzoetan erroldatuta dauden lagunei eskainitako zerbitzua da, beti ere, baserritik autobus geltokira dagoen distantzia 350 metro baino gehiago bada. Iaz eguneratu ziren tarifen arabera, auzo-taxiaren erabiltzaileak, bidaiako, 3 euro ordaintzen dizkio taxilariari eta udalak 10 edo 15 euro, egindako zerbitzuaren osagarri: 15 euro Arantzazu, Araotz edota Urrexolara joandakoan eta 10 euro gainontzeko landa auzoetara joateagatik. Horretarako taxilariak hilero, edo epea luzatuz gehienera hiru hilean behin, egindako zerbitzuen berri emango dio udalari, erabiltzaileek sinatutako egiaztagiriak aurkeztuta.\nAuzo-taxi zerbitzua astelehenetik ostiralera eskaintzen da, 7:30etik 20:00etara, eta larunbatetan 9:00etatik 14:00etara, abuztuan izan ezik gainontzeko hamaika hilabetetan. Egun 170 auzotarrek dute auzo-taxi zerbitzua erabiltzeko txartela


Asteroko kronikie: Felixek-esandako-zelaian-bestaldean-pista-kontran-zegoen-zulotxo-Koba\nZulo berria Berezixe-ko leizearen mendi malda berdinean dago, altura berdinean, baina ekialderuntz, Ibarreta baserritik askoz hurbilago. Ahuntzak dauden bordatik oso gutxira, baso pista kontran. Berezixe baino zabalagoa eta errezagoa dirudi sartzeko, erdi leize kobatxo bat da. Tradizioa den bezala, Berezixe, Etxaburu, Atxurrakogainekoarrakalaestua, eta besteen alineazio berbera dauka, eta barruan noski, ugartutako bidoiak.\nHaizerik ez. Ez da harritzekoa, barruan izango duen zamarrarekin ere...\nInguruan beste leku "interesgarri" batzuk ere markatu ditut gps-arekin baina koba gehiagorik ez.\nBat geratzen da orain topatzeko.\nCast: El nuevo agujero se encuentra en la misma ladera que la de Garay, en la misma altura, pero al este, cerca de Ibarreta. A poco de la borda de las cabras, al lado de la pista misma. Es mas facil y ancha que la de garay para entrar, es una medio sima-cueva. Como es tradición, tiene la misma alineación que las cuevas de Elizburu, y también con bidón oxidado dentro.\nNo hay aire. Tampoco es de extrañar con la cantidad de basura que habrá...\nQueda otra por encontrar.\negilea: ADES / ordua 18:33:00\nBetiko modura, lehenengo kaka kenduko dut eta gero ikusiko da ea merezi duen speleo bidaia egitea // Como siempre, primero quitare la mierda y luego veremos si hay speleo-excursion o no


Iragan abenduan aurkeztu zuten GPS, Gasteizko Gazte Prekarioen Sarea. Larunbatean, urtarrilak 18, aurkezpen publikoa egingo dute Zaramagako M3moria Gunean antolatu duten hitzaldian, Jule Goikoetxeak eta Eragin-ek hartuko dute parte bertan.\nGPSk Gasteizko Hiribidean dagoen supermerkatuak jai egunetan irekitzearen aurka egindako ekimena (Argazkia: GPS)\nGazteriak bizi duen prekarizazio prozesuari modu kolektiboan erantzuteko erronkari heldu dio iragan abenduan sortu zen Gasteizko Gazte Prekarioen Sareak. Arazo kolektiboek erantzun kolektiboa behar dutela iritzita prekarietatea "mahaigainera" atera eta honen aurka antolatzeko beharraz hausnartuko dute urtarrilaren 18rako antolatu duten hitzaldian.\nGPSk antolatzen duen lehenengo ekimen publikoa izango da larunbatekoa, sarearen jardunean sakontzeaz gain prekarietatearen aurkako antolakuntza mota berriak izango dituzte mintzagai. Jule Goikoetxea EHUko irakaslea eta "Demokraziaren pribatizazioa" liburuaren idazlea eta Eragin, Bilboko gazte prekarioen asanblada, gonbidatu dituzte mahaingurura. Zaramaga auzoko M3moria Gunean jarri dute hitzordua, eguerdiko 12:00etan.\nProblematika desberdinak identifikatu eta bakoitzak duen espezifikotasuna kontutan harturik gazteek lan-munduan pairatzen ditzuten "miseriei" aurre egiteko jaio da GPS. Mugimendu feministak, pentsionisten mugimenduak edota betse borroka sektorial batzuek egin bezala, "esplotazioaren aurkako borrokan" aletxoa jarri nahi dute Gasteizko gazteek, GPS sentsiblitate desberdinen topaleku bilakatuz eta irtenbide kolektiboak bilatuz.\nGazte enpleguetan jasotzen den prekarizazio prozesuaren hamaika adibide jarri dituzte mahai gainean: "behin-behinekotasuna, dualak, ordaindu gabeko praktikaldiak, etorkizunik gabeko bekak, genero-arrakala, behartutako aparteko orduak, ikasketak eta enpleguaren bateragarritasun eza, ordutegi 'malgutasuna', 24 orduko disponibilitatea, kontratu eza…". Esplotazio egoera hauek arazo indibidual bilakatzeak, lan eskubideen berri ez edukitzeak eta kontzientzia kolektiboaren faltak, guzti horri aurre egiteko tresnarik ez aurkitzea dakar. Hain zuzen horrekin apurtzera dator GPS.\nKanal hauetan artxibatua: Prekarietatea | Gasteiz | Gazteen enplegua


Euskaltzaindiak eta Euskal Idazleen Elkarteak bost urterako hitzarmena sinatu dute | Cultura | Naiz\nGarbiñe Ubeda eta Andres Urrutia akordioa sinatu ostean. (EUSKALTZAINDIA)\nGarbiñe Ubera EIEren lehendakariak izenpetu du akordioa; Euskaltzaindiaren izenean, berriz, Andres Urrutia euskaltzainburuak. Sinatu ostean, Urrutiak adierazi du hitzarmen hau guztiz pozgarria eta onuragarria dela Euskaltzaindiarentzat, gune berriak zabaltzen dituelako EIErekin, «bi erakundeok aspalditik daukagulako euskararekiko eta euskal kulturarekiko kezka, eta ardura hau ez da partekatzen dugun gauza bakarra».\nIldo horretan, Urrutiak beste euskaltzain baten izena eta izana gogoratu ditu bere berbaldian, hain zuzen, Juan San Martinena: «Ezin ahantzi EIEren bultzatzaile nekaezina izan zela Juan San Martin eta, horrez gain, euskararen alorrean eragileen arteko zubigintza etengabe sustatu zuen euskaltzalea”». Elkarlanaren garrantziaz eta indarraz jardun du Garbiñe Ubeda EIEko lehendakariak ere: «Geure zilborrari begiratzeari utzi eta indarrak batu behar ditugula oso garbi dugu EIEko Zuzendaritza Batzordean. Batetik, ofizio eta jardunen arteko mugak gero eta lausoagoak direlako. Baina, bestetik, ezer gutxi eragin dezakegulako, elkarlanerako gai ez bagara». Ubedaren ustez, «Akademiak idazleen lana behar du, idazleek akademiaren lana behar duten bezala. Beraz, ba al da ezer naturalagorik, Euskaltzaindiaren eta Idazle Elkartearen arteko lankidetza baino?».\n-EIEk Euskaltzaindiari egingo dizkio gramatika, lexikografia, ortografia, onomastika eta euskalkien erabileraren inguruko kontsultak eta iradokizunak, eta Euskaltzaindiak kontsulta horiei erantzuna eman edota bideratuko ditu.\n-Bi erakundeok publikatzen dituzten argitalpenak elkarren artean trukatzeko konpromisoa hartzen dute. Era berean, bi erakundeen artean argitalpen-egitasmoak ere partekatuko ahal izango dituzte.\n-Bi erakundeok euskararen jakitean, erabileran zein haren aldeko sustapenaren ikerketan, dibulgazioan eta sentiberatzean egitasmoak partekatzeko konpromisoa hartzen dute. Horrela, idazleak ezagutzera emateko egitasmoak, monografiak, literatura zaletasuna indartzeko lehiaketak, ikerketak, bekak eta abar abian jarri ahal izango dituzte.\nEuskaltzaindiak garatzen diharduen Lexikoaren Behatokia elikatzeko asmoz, EIEk argitaratzen dituen argitalpenetako testu multzoez baliatzeko adostasuna erakusten dute bi erakundeek.


Sorpresa! — nikollum · Lomography\namigos fiesta friends night noche party sorpresa\ncmart, heyfrida, fadjaradiputra, remyleblanc, aliceinchains, atropaworkshop, lilithmoon, incaseofhate, pearlmsqueaks, tsingtao, yayoboy, fisher-price, zulupt, wahasanz, inkkl, calfaroz, maria666, copefan, weleasewoger72, ryszardl70, ajaxattack, mayeemayee, kelvin_wx, rositadepitimini, simonesavo, lichtschilder, eusonfeliz, freakoftheweek, darwin1974, zakuson, disdis, winterschlaefer, naiseta, thejomi, lostlittlekid, fayeusokoi, jezzyjung, z790406, stonerfairy, ironsymphony, alloftheabove, ohlordy, gotoarizona, nia_ffm, _haustor, jeahh, chourique, hamsterfresh, robotto_dawad, dida, kimpy05, bravopires, pzzzenguin, zorki, diana3009, lucaro, sara81, tall_bastard, sobetion, mcrstar, neurodiaz, oskar73, bebopbebop, toky, clownshoes, dabai, opon21, emkei, livi, modern_nmt, poepel, aanum, sizer77, adi_totp, deprofundis, goonies, rik041, oldstandby, mafiosa & annita and 44 more lovely people. Show less, please.


Pinua gaixorik dago - Aikor.eus\nPinua gaixorik dago\nargazkiak: Jon Goikouria Larrabeiti 2018-11-08 09:54\nBanda marroia/gorria gaixotasuna gogor erasotzen dabilkie pinuei. Horrela, gure autonomia erkidegoan, gaitza 40.000 hektareara baino gehiagora zabaldu da; 3.151 hektareara, Txorierrin. Gure orografiaren berdea marroiz tindatzen hasi da, onddoek pinuak sikatzen dituztelako. Erritmo handian, gainera.\nEusko Jaurlaritzako datuen arabera, 2016an 130.000 hektarea pinus radiata zeuden Euskal Herrian; eta 65.000 hektarea, Bizkaian. Pinudia bizimodua ateratzeko bidea da baserritar askorentzat, izan ere, industria horrek zuzeneko 13.000 lanpostu eta zeharkako 7.000 lanpostu sortzen ditu gaur egun, gure autonomia-erkidegoan. Baina baso gehienetan ikusten dugun pinu mota hau ez da bertokoa. Adan Ayarza lekeitiarrak XIX. mendean ekarri zuen Kaliforniatik. Industria arloko gehiegizko ustiatzea dela-eta, euskal mendiak hustuta zeuden eta espezie hori erraz egokitu zen gure klimara. Lehengai preziatua bihurtu zen, epe laburrean etekin handia sortzen duelako. Batez ere hiru erabilera mota ditu pinuaren egurrak: adarrak papera egiteko erabiltzen dira; enborraren erdialdea, enbalatze ontziak egiteko; eta enborraren oinarria, zurgintza eta ebanisteria-lanetarako.\nOnddoen eraginez, pinus radiata gaixorik dago eta bere gaitzaren ondorioak ikusgai daude Gipuzkoako, Bizkaiko eta Arabako basoetan. Bizkaiko Foru Aldundiak uztailean egindako azterketaren arabera, gaitzak gure lurraldeko 16.000 hektareari egin dio eraso. Eta Bizkaiko Basogintza Elkartetik jakinarazi diguten moduan, gure eskualdean 8.584 hektarea pinu daude eta gaixotasunak 3.151 hektarean dauka eragina; hau da, hektareen % 36,71n. “Pinu guztiek ez dute gaitz-gradu berbera: batzuk siku daude jadanik, baina beste batzuek oraindik ez dute gaitzik. Eta gaixotasunak maila ezberdinetan harrapatu ditu beste batzuk. Zuhaitz batzuk gaitzari aurre egiteko gai izango direla espero dugu”, aipatu du Jabi Gezuraga Uriarte teknikariak.\nZergatik gaixotu dira pinuak? Keko Alonso biologoaren eta Kolore Guztietako Basoak plataformaren kidearen arabera, basoak paisaia biziak dira, eta bertan espezie askotariko zuhaitzak eta beste animalia mota batzuk bizi dira, ekosistema harmoniatsu batean. Pinudiak, ostera, kanpotik ekarritako zuhaitzak izateaz gainera, monolaborantza-ereduaren emaitza dira eta egurra lortzeko landatu eta moztu egiten dira. Eredu horrek gizakiari etekina ekarri arren, mina egiten dio lurrari.\nAipatutako monolaborantza-sistemaren ondorioz, lurra erabat eraldatu da eta gaur egun ez da elikagai ona zuhaitzetarako. Era berean, ura kudeatzeko ahalmen gutxi du. Hori dela-eta, zuhaitzak ez dira behar moduan elikatzen. Bertoko zuhaitzek udazkenero botatzen dituzte hostoak. Onddoek eta bakterioek hostoak deskonposatzen dituzte eta lurreko buztin naturalarekin nahasten dira, humus-buztina sortuz. Harrek humus-buztin hori jaten dute eta digeritu ostean lurpean botatzen dute. Karbonoaz gainera, zuhaitzak materia organiko horren mineralez elikatzen dira. Pinuek, berriz, hiru edo bost urterik behin botatzen dituzte hostoak eta horrek zaildu egiten du lurreko organismoek deskonposizioa egin ahal izatea. Pinuen hostoak lurrean metatu eta ezkoz estaltzen dira, kanpoko klimatik babesteko. Hortaz, pinudiak ez daude behar moduan elikatuta eta hidratatuta, eta ezin diete kanpoko mehatxuei aurre egin. Zuhaitzak moztu eta batzeko erabiltzen den sistema ere ez da lagungarria, makina astunek lurreko begetazioa suntsitzen dutelako.\nHiru dira Euskal Herriko pinuei erasotzen dabilzkien onddoak: Dothistroma septosporum, Lecanosticta acicola eta Dothistroma pini. Baserritarrak eta erakundeak kezkatuta daude, eta Eusko Jaurlaritzak, Bizkaiko, Gipuzkoako eta Arabako Foru Aldundiekin batera, gaitzari aurre egiteko jarduketa-plan bat ipini du martxan, hiru ardatz nagusi dituena: gaitzari eta horrek baso eremutan eragiten dituen kalteei buruzko ezagutza sortzea; gaitzari aurre egiteko neurriak zehaztea; eta sektorea berreskuratzea.\nBigarren ardatzari dagokionez, Eusko Jaurlaritzak eta Foru Aldundiek Espainiako gobernura bideratu dute eskaera bat, oxido kuprosoa erabilita aireko tratamendua egin ahal izateko. Azaldu dutenaren arabera, tratamendu hori eraginkorra izan da beste leku batzuetan, zeinetan antzeko onddoek zuhaitzei erasotzen baitzieten. Gaixotasunarekiko erresistenteak diren landareak ere inportatuko dira, prebentzio neurriak indartuko dira eta halako kasuetan gomendatzen diren basogintzako praktikak bilduko dira gida batean. Bestalde, Foru Laguntzen Planak indartuko dira, larri kaltetutako zuhaitzak mozteko eta basoberritzeko. Izapide administratiboak erraztu eta arinduko dira horretarako, eta tratamenduak egiteko beharrezko azpiegitura tekniko-administratiboa emango da. Lehentasunezko ebaketak egiteko eremuak eta gaitza hedatzea saihesteko ebaketa-eremuak aukeratuko dira, eta ebakitako zura gordetzeko guneak atonduko dira, apurka-apurka saldu ahal izateko. Sektorea berreskuratzeari lotuta, gaixotasunarekiko erresistenteak diren eta, merkataritzaren ikuspuntutik, sektorearentzat interesgarriak diren espeziekin egingo dira saiakuntzak, eta jatorri baimendua duten haziak erabiltzea sustatuko da. Foru mendietan landaketa esperimentalak egiteko proiektuak ere diseinatuko dira.\nGaixotasunari aurre egiteko, airetik oxido kuprosoa bota daitekeen albisteak kezka sortu du biztanleen artean. Gezuragak lasai egon behar dugula esan digu, eta zuhurtziaz jokatu. “Europan debekatuta dago airetik fumigatzea, nola eta egoera larria ez den. Lehenengo eta behin ikusi behar dugu airetik fumigatzeko baimenik lortzen den; eta bigarrenez, azkenean oxido kuprosoa edo beste fungizida bat erabiltzen den. Edozelan ere, airetik fumigatzen bada, ez da Euskadin kaltetuta dauden hektarea guztietan egingo; eremu txiki bat hartuko da eta probak egingo dira bertan. Gainera, fungizida airetik botatzen bada, produktua zuhaitz bakoitzaren gainean eroriko da, eta horrek ez du lurra ukituko”. Beste alde batetik, gogora ekarri digu oxido kuprosoa nekazaritza ekologikoan eta mahastizaintzan erabiltzen dela, basogintzan debekatuta dagoen arren.\nAlonsoren iritziz, fungizida berezi gabe arituko da, eta pinuei gaixotasuna eragiten dieten onddoak ez ezik zuhaitzetarako onuragarriak diren onddoak ere hilko ditu, esaterako sustraietan daudenak, landareari beste kalte bat ekarriz. Biologoaren esanetan, ezin da ziurtatu fungizida zuhaitzen hostoetan geldituko dela. “Euria ari badu, berbarako, euri-tantek lurrera botako dute fungizida eta, ondorioz, uretako ekosistemak kaltetuko dira”. Banda marroi/gorria gaitza orain guztion ahotan badago ere, Alonsok aipatu digu duela urte batzuk hasi direla pinudietan arazoak sumatzen, eta pinuak astiroago hezten direla. “Alternatibatzat beste zuhaitz espezie bat hartu baino lehen, atzera begira hausnarketa egin beharko genuke orain arte eutsi zaion baso-ereduaren gainean. Pentsatu behar dugu gure seme-alabei zein nolako basoak utzi nahi dizkiegun”. Horri lotuta, baso-kudeaketa birbideratzea ezinbesteko jotzen du, baita, monolaborantza sistemaren ordez, dibertsitatean oinarritzen den baso-eredu bat sustatzea ere.\nLezama Bizirik elkartea iritzi berekoa da eta datozen egunotan proposamen bat egingo diete udaleko osoko bilkura osatzen duten alderdi biei, herriko basoetan ezartzen den baso-politikaren irizpideak berriz aztertu ditzaten. Izan ere, azaldu duten moduan, baso-kudeaketaren haritik Bizkaiko Foru Aldundiak eta Lezamako Udalak duten hitzarmena datorren urtean berritu behar da. “Ez dugu pozoia erabilita gu fumigatzea nahi. Gaur egun dugunaren moduko arazoak saihesteko, ordea, baso-politika zuzentzea nahi dugu, eta biodibertsitatea eta bertoko basoa sustatu daitezela”. Era berean, Udalari eskatuko diote Lezamako basoetan oxido kuprosoa erabilita fumigatzeko baimenik ez emateko. Gogorarazi dute, REACH arautegian jaso den moduan, kobre oxidoa uretako organismoentzat toxikoa dela, eta ingurumenerako arrisku handia eta kronikoa dela. Hori airetik fumigatzeak “gure basoetan, ibaietan, animaliengan, lurretan, etxeetan eta pertsonengan edukiko du eragina”, esan dute.\nJustin Zarate Etxebarria lezamarra irtenbideen zain dago. Berak eta bere anaiak, Mikelek, 4,5 hektareako basoa dute eta hango pinu guztiak gaixorik daude. “Lurra aitak erosi zion BBK-ri orain dela 30 urte. Hasieran itsas pinua genuen, baina orain dela zazpi urte kendu genituen eta pinu radiata landatu genuen, errentagarritasuna lortzeko asmoz. Bada, pinu guztiak hasi dira sikatzen; paradoxikoki, itsas pinuak atera dira horien ondoan eta gaitzak momentuz ez die eragin”. Zarateren lurren alboan beste jabe batzuen pinuak daude, zaharragoak, eta horiengan gaixotasuna ez da hain nabaria. “Gaitzak gogortasun handiagoarekin erasaten die zuhaitz gazteei. Hotzaren ondorioz, gaixotasuna geldituko da neguan, baina, neurririk hartu ezean, izurritea berriro zabalduko da udan. Gure pinuak hilda egongo dira datorren urterako; handiagoak direnak, lau urte barru edo”.\nZarate anaiak aukera batzuk aztertzen dabiltza etorkizunari begira, hala nola pinuaren ordez eukaliptoa landatzea. Baina erabaki bat edo bestea hartu baino lehen, prest daude euren lurretan saiakuntzak egiteko, gaixotasunari aurre egiteko edo, behintzat, arintzeko. “Zeelanda Berrian aspalditik bizi dira gaitzarekin. Ez dute lortu desagerraraztea, baina kontrolatu dute. Bizkaian baso-jabe txikiak gara gehienok eta ez dugu baliabide nahikorik, gure kabuz egiteko; erakundeen laguntza behar dugu”. Anaiek ez dute bizimodua egurra saltzen ateratzen; hala ere, dirua eta esfortzua ipini dute aitak erositako basoan. “Irtenbiderik topatu ezean, pinu guztiak moztu eta berriro hasi beharko dugu. Zaila da basoa saltzen; gaur egun ez du inork nahi”. Bestalde, azpimarratu du beti daudela arriskuen menpe. “Haizea ez bada, sutea izan daiteke, edo izurritea. Iaz eta aurreko urtean, esate baterako, pinuek prozesionaria eduki zuten, gaitza gainditu zuten arren”.\nJose Antonio Lekue larrabetzuarrak pinus radiata eduki du bere basoan orain dela gutxi arte. Baserritarra, ikuspegi ekologikotik, ez zetorren bat monolaborantza-sistemarekin, eta erabaki zuen hori alde batera utzi eta ekosistema naturalean oinarritutako baso-ereduaren alde egitea. Horrela, bada, 2.000 metro karratuan harmonian eta osasuntsu bizi dira bertoko espezieak, elkarrekin: haritzak, lizarrak eta ezkiak, tartean. “Guztiok gaixotzen gara, pertsonak zein zuhaitzak, baina monolaborantza-ereduak –arraseko mozketak, ustiaketa masiboak…– errazten du gaixotasunak egotea”.\nLekueren ustez, natura errespetatzen duten basoak garatzea posible da eta espero du bere gaur egungo baso-eredua etorkizuneko baso osasuntsua bihurtzea. Gainera, kontuz ibiltzen bada eta naturari begirunea badiogu, baso horietatik ere kalitate handiko egurra eskuratu daiteke.


Emakumeen pisu-igoera dieta oso energetikoekin eta gantz saturatuetan aberatsekin lotuta dago. | Consumer\nEmakumeen pisu-igoera dieta oso energetikoekin eta gantz saturatuetan aberatsekin lotuta dago.\nZortzi urtez, AEBetako 50.000 emakume aztertu ditu etorkizuneko azterlan batek\nEmakumeen pisua handitzeak lotura estua du dieta oso energetikoekin, gantz aseen eta trans gantzen kontsumoarekin. Nafarroako Unibertsitateko (UNAV) irakasle eta ikertzaile Maira Bes-Rastrollo, Singapurreko Unibertsitateko Rob Van Dam irakaslea, Harvard Tricia Li Unibertsitateko irakasleak, Laura Sampson eta Miguel Martínez-Ángel Prevención Unibertsitateko Miguel Ángelek zortzi urtez egindako prospekzio-azterlan baten ondorio nagusia da.\nLanaren helburua zen dietaren energia-dentsitatearen eta emakumeen pisu-irabaziaren arteko erlazioa aztertzea, azaldu zuen UNAVek. Maira Bes-Rastrollo lanaren egile nagusiaren arabera, emaitzek argi erakutsi zuten kaloria asko, gantz saturatuak (haragia, hestebeteak, janari lasterra eta gurina), trans motako gantzak (opil industrialetan, galleta batzuetan eta janari lasterrean), karbono-hidrato finduak (gozoki, arroz eta ogi zuri ugari) eta freskagarri handiak dituztela.\nGainera, ikertzaileek ikusi zuten barazki- eta fruta-kontsumoak arazo horri aurrea hartzen ziola, “berriro ere elikagai horietan aberatsak diren dieten onurak adierazten dizkiguna”, zehaztu zuen Bes-Rastrollok. Ikerlanean parte hartu zuten boluntarioek pisua aldatu zuten, janarien eta edari energetikoen kopuruaren arabera. Hala ere, Bes-Rastrollok zehaztu zuenez, “osasun publikoko gomendioek ez dute ñabardura hori aipatzen, eta ez dute adierazten janari- eta edari-anoa indibidualen balio energetikoak”.\nIkerketa horrek urtero lortu du Epidemiologiako eta/edo Osasun Publikoko artikulu original onenaren saria, EJB Taldeak (Epidemiologo Gazteen Espainiako Taldeak) emana. “American Journal of Clinical Nutrition” aldizkarian ere argitaratu da.\ndietak grasas saturadas-eu grasas trans-eu pisua handitzea


Bob Esponja Detectibea | Lewman David | Comprar libro\nBob Esponja Detectibea\nArgitu bi desagerpen misteriotsu Bob Esponja detektibearen eta Patrizio Izar laguntzaile leialaren laguntzaz. Espatula galduaren bila izeneko istorioan, Bikini Hondo osoa arakatuko dute, Flipper, Bob Esponjaren espatula, aurkitzeko. Katagorri desagertuaren kasua istorioan, Kattalingorri bahitu dute. Zer egingo du Bob Esponja detektibeak bere laguna topatzeko?.


[ZUTABEA] Puskatzen zarenean | danbolin\nNaiara Expositok abenduko zenbakirako idatzitako iritzi artikulua:\n“Inoiz pentsatuko ez zenuen bezala sentitzen zara: hautsita, indarrik gabe, tristurak jan zaitu, goserik gabe, loa ere galdu duzu… Indartsua izan zara beti, eta ez zenuen inoiz espero horrela sentitzera iritsiko zinenik, baina bai horrela sentitzen zara. Eguna joan eta eguna etorri, berdin-berdin. Ezertarako ilusiorik gabe. Ingurukoak laguntzen ahalegintzen dira: “lasai pasako da”, “denbora behar duzu”, “bihar hobeto esnatuko zara”…. Euren intentzio onenarekin behin eta berriz errepikatuko dizkizuten esaldiak dira, baina zuri ezer gutxi laguntzen dizu.\nHorrela sentitzeko mila arrazoi izan ditzakezu: amestu eta borrokatu izan duzun lanpostu hura ez duzulako lortu; zure bizitzako maitasuna galdu duzulako; abortu bat izan duzulako; hain garrantzitsua zen pertsona hori dagoeneko ez dagoelako hemen; edo besterik gabe, zuk buruan zenuen egoera idealizatu hori espero zenuena ez beste dena izan delako…. Kolpe gogorrak benetan, bizitza markatzen duten horietakoak, gerrako zauri bat gehiago. Pertsona ezberdin adina arrazoi egon daitezke hautsita, puskatuta sentitzeko.\nZaila da inorekin barruak hustu eta hark zure sentimenduak ulertzea baina sarri, lortzen duzu, eta behar duzu, hustu, berriro betetzeko eta aurrera egiteko. Askotan gainera ezinezkoa zaigu bakarrik egitea, eta laguntza eskatu behar da; bai laguntza psikologikoaz ari naiz. Eta zenbat laguntzen duen, nahiz eta gaur egun ere zenbait ingurunetan estigmatizatuta jarraitzen duen psikologora joatea. Ez da lotsatzekoa, ez da ezer txarra. Justu kontrakoa, behar beharrezkoa.\nEta zu, irakurle maitea, goian deskribatu dudan egoera horretan aurkitzen bazara, laguntza eskatzera animatzen zaitut; denborak ia dena sendatzen du, eta laguntzen du etorkizunean berriro ere argia ikusten, itxaropena, ilusioa…\nZiur, hautsi aurretik zinen pertsona bera ez zarela berriro izango, baina beste ikuspegi bat izango duzu bizitzaz, ingurukoez… eta horrekin bizitzen ikasiko duzu, zoriontsu izaten berriro, eta detaile txikinez gozatzen, disfrutatzen.”\nPrevious Article Buztin tailerrarekin hasiko dute urtea Gaztelekuan\nNext Article Bidali elurretan ateratako argazkiak!


Formulaire Bénévoles - Laguntzaile Orria\nCela fait plusieurs mois qu'on en parle, mais maintenant ça y est, on est dans la dernière ligne droite pour l'organisation de notre grand événement de début d'année: les 10èmes rencontres du réseau des ateliers vélos participatifs, l'Heureux-Cyclage, ici à Bayonne pour le week-end du 08 au 10 mars prochain!\nSi tu veux nous donner un coup de main, merci donc de remplir ce formulaire bénévoles qui nous permettra d'organiser au mieux cet événement, notamment pour l'hébergement du jeudi soir chez l'habitant.e, la restauration, la logistique et l'encadrement des animations.\nOn a besoin de toutes les bonnes volonté.e.s pour nous aider à préparer au mieux cet événement, qui va accueillir plus de 250 cyclistes de toute la France (et de Navarre!).\nEt plus d'infos à venir sur l'événement: www.heureux-cyclage.org/rencontres-2018.html ou www.txirrindola.org\nBada hilebete batzuk hitz egiten dugula baina orain benetako ordua heldu da. 2018 ko Martxoak 8tik 10 era, Baionan Heureux Cyclage en 10. Jardunaldiak antolatuko dira eta Frantziako bizikleta atelier partehartzaile eta solidarioak bilduko dituen jardunaldiak antolatzeko azkenengo asteetan sartzen gira.\nLaguntzeko prest bazira, laguntzaileen orri hau betetzea eskatzen dizuegu, jardunaldi hau ahalik eta hobekien antolatzeko. Batez ere, ostegunean kanpotik datozen partehartzaileei ostatua emaiteko, bazkak antolatzeko, logistikarako eta animazio ezberdinak kudeatzeko.\nZuen laguntza behar dugu, Frantzia guztitik etorriko diren 250 partehartzaileei ongietorria emaiteko eta jardunaldi hauek antolatzeko.\nInformazio gehiago behar izanez gero, web orri hauetan aurkituko duzue : www.heureux-cyclage.org/rencontres-2018.html edo www.txirrindola.org\nDUPRET ANTOINE *\nPrénom / Izena : *\n12h14h et après 20h\nEs-tu disponible pour nous donner un coup de main dans une ou plusieurs tranches de 3-4h possibles - 3-4 orduko txanda bat edo gehiagotan laguntzeko aukera duzu :\nJeudi 8 mars - Martxoak 8 osteguna :\nMatin (9h - 12h) - Goizez\nMidi (12h - 15h) - Eguerdiz\nAprès-midi (15h - 18h) - Arratsaldez\nSoir (après 18h) - Gauez\nVendredi 9 mars - Martxoak 9 ostiralean :\nSamedi 10 mars - Martxoak 10 larunbatean :\nMatin (8h - 12h) - Goizez\nDimanche 11 mars - Martxoak 11 igandean :\nAs-tu la possibilité d'héberger une ou plusieurs personnes du réseau chez toi le jeudi 8 mars au soir (précision : chaque personne à loger aura son duvet) - Aukera duzu partehartzaile bat edo gehiagori ostatua emaiteko zure etxean martxoak 8 ostegunez (lo sakua ekarriko du pertsona bakoitzak) ?\n(nuit du jeudi + petit-déjeuner du vendredi) - (osteguneko gaua + ostiraleko gosaria)\nEs-tu disponible pour encadrer la vélo-parade du samedi soir (17h - 20h) (précision: être majeur) - Aukera duzu bizikleta ateraldia kudeatzeko larunbatean 17h etatik 20h etara (nagusia izan behar da) ?\nAs-tu d'autres compétences que tu voudrais mettre à disposition pour l'association pour cet événement - Jardunaldiaak hobe antolatzeko partekatu nahi duzun konpetentziarikk baduzu ?\nAchats - erosketak\nTraduction - itzulpenak\nAffichage et collage - afitxak kolatzea\nNettoyage - garbiketa\nLogistique et bricolages divers – logistika eta txintxuketa\nCommunication / photos / vidéos – komunnikazioa argazkilaritza bideoak\nBar - ostatua\nRestauration - jatetxea\nMédecin, infirmier.e – mediku infirmera\nAutre - besterik:\nAs-tu de bonnes adresses à nous donner en terme d'animations (assos de danse pour les mutxiko ou de groupes de musique bénévoles par exemples) ou d'achats de nourriture et d'autres partenaires (notamment pour des tarifs intéressants) pour cet événement - Baduzu kontaktu interesgarririk animazioetarako (musika edo dantza taldean mutxikoentzako) edo eta janaria erosteko (prezio interesgarrietan) ?\nAutres remarques ou informations à nous transmettre - gureganatu nahi zenukeen beste informaziorik:\nThis form was created inside of Ideki. Report Abuse - Terms of Service - Additional Terms


Game Ninja eta Blind Girl Online. Play for free\nGame Ninja eta Blind Girl\nPlay jokoa Ninja eta Blind Girl Online:\nGame Description Ninja eta Blind Girl\nIzan treacherous pirata neska babesteko - zure aurrean oso zeregin garrantzitsua da. Beat haiek eta dirua biltzeko! Erosi bertsio berritzeko ninja eta neskentzat. . Play jokoa Ninja eta Blind Girl konektatuta.\nTekniko jokoa Ninja eta Blind Girl ezaugarri\nGame Ninja eta Blind Girl gehitu: 14.03.2012\nJokoaren tamaina: 4.18 MB\nJokoa jokatzen: 2052 aldiz\nBezalako jokoa Ninja eta Blind Girl Jokoak\nDeskarga jokoa Ninja eta Blind Girl\nEmbed Joko Ninja eta Blind Girl zure web orrian:\nNinja eta Blind Girl\nJokoaren txertatu Ninja eta Blind Girl zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Ninja eta Blind Girl , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Ninja eta Blind Girl -rekin, baita ere, jokoa jokatu zen:


Lekeitio, 1962ko urriaren 7a (57 urte)\nIrakurgai mailakatuak[aldatu | aldatu iturburu kodea]\nEuskarara[aldatu | aldatu iturburu kodea]\nGaztelaniara[aldatu | aldatu iturburu kodea]\nSariak eta Merezimenduak[aldatu | aldatu iturburu kodea]\n↑ a b «Euskaltzain urgazleak - M» Euskaltzaindia.eus . Noiz kontsultatua: 2017-04-05.\n↑ a b c d e Kortazar, Jon. «Meabe, Miren Agur» Euskal Literaturaren Hiztegia . Noiz kontsultatua: 2017-03-31.\n↑ Urkiza, Ana. (2006). Zortzi unibertso zortzi idazle: elkarrizketak. Alberdania ISBN 84-96643-379.\n↑ «Azalaren kodea» Susa-literatura.eus . Noiz kontsultatua: 2017-03-10.\n↑ «Bitsa eskuetan» Susa-literatura.eus . Noiz kontsultatua: 2017-03-10.\n↑ Lizarralde, Mikel. «Zortzi begirada poetiko» Berria . Noiz kontsultatua: 2020-01-02.\n↑ Astiz, Iñigo. «Bizitzaren aldeko ariketa kontzientea» Berria . Noiz kontsultatua: 2020-07-01.\n↑ a b «Miren Agur Meabek eta Aitor Aranak irabazi dituzte itzulpen onenen “Vitoria-Gasteiz” sariak» Alea 2017-10-27 . Noiz kontsultatua: 2018-02-13.\n↑ Erredakzioa. «Miren Agur Meabek irabazi du Mikel Zarate saria» Berria . Noiz kontsultatua: 2020-07-02.\nISNI: 0000 0000 5944 3886


IKA MIZKA 2015 martxan da — Gaztezulo\nIKA MIZKA 2015 martxan da https://www.gaztezulo.eus/albisteak/ika-mizka-2015-martxan-da https://www.gaztezulo.eus/albisteak/ika-mizka-2015-martxan-da/@@download/image/ikamizka2015_1448551769.jpg\nAbenduaren 3an Deustuko Unibertsitateko Donostiako campusean egingo da IKA MIZKAren lehen saioa, eta ondoren UPV/EHU eta Mondragon Unibertsitako campusetan ere antolatuko ditugu ekitaldiak.\n‘IKA MIZKA. Eta hik nola bizi dunk euskara?’ egitasmoarenlaugarren edizioa aurkeztu dute gaur Donostiako Tabakalera eraikinean.Gipuzkoako Foru Aldundiak eta GAZTEZULO aldizkariak sustatutako ekimen honekeuskarari buruz solasean jarriko ditu Deustuko Unibertsitatea, UPV/EHU eta MondragonUnibertsitateko ikasleak, zizka-mizkaz betetako mahai baten inguruan. Gazteaksolasean jartzen ditu IKA MIZKA egitasmoak, euskararen erabileraren garrantziazjabetzeaz gain, elkarri azaltzeko eta elkarrekin aztertzeko hizkuntzen inguruanbakoitzak dituen korapiloak, ondorioz euskarazerosoago eta gehiagotan jardun daitezen.\nLehen IKA MIZKA saioa Deustuko Unibertsitateko Donostiakocampusean egingo da, abenduaren 3an, Euskararen Nazioarteko Egunaren testuinguruan.Bertan izango dira hainbat aurpegi ezagun, erakundeetako ordezkariak eta,bereziki, unibertsitateko ikasleak.\nSolasaldia eta zizka-mizkak uztartzen ditu egitasmohonek. Mahai beraren bueltan unibertsitateetako gazteak, zein animatzen direnherritarrak, pertsonaia ezagunekin batera esertzen ditu. Aurpegi ezagunek etagazteek gai konkretu baten inguruan partekatzen dituzte kezkak eta bizipenak,euskaraz, eta esparru jakin batean euskaraz aritzeak dakartzan pozez,zailtasunez, lorpenez zein sentsazioez aritzen dira.\nLankidetzan ekitaldi horiek antolatzen dituzten erakundeguztietako ordezkariek aurkeztu dute IKA MIZKAren laugarren edizioa. ForuAldundia eta Gaztezuloz gain, UPV/EHU, Mondragon Unibertsitatea eta Deustuko Unibertsitateak, alegia.\nDeustuko Unibertsitateko errektoreorde Josean Rodriguez Ranzek azpimarratu duenez, edizio honetakolehen IKA MIZKA Euskararen Nazioarteko Egunean egingo da. Bere esanetan, egunhori euskararen aldeko "konpromisoa eta ekintza positiboak" berresteko okasioaizango da. Hiru arrazoi aipatu ditu konpromiso hori berritzeko: "Identitatea,euskara gure identitatearen osagai berezia delako; aniztasuna etaelkarbizitzari mesede egiten diolako; eta, azkenik, bikaintasuna etaprofesionaltasuna, gure enpresetako eta gizarte zerbitzuetako profesionalak,elebidun/eleanitza den komunitate bati kalitate gehiagoko zerbitzuak eskaintzendizkiotelako, baldin eta euskal hiztunak eta eleanitzak badira".\nIsabel Elorzak, UPV/EHUko Gipuzkoako Campuseko Euskarazuzendariak, berriz, gogoratu du "euskararen ezagutzaren eta erabilerarenarteko desoreka". "Askotariko arrazoiak egon daitezke hori horrela izateko:euskara lan-hizkuntza soila izatea, lehengo inertziak, gaztelaniaz mailajasoagoa izatea hiztunak, erosotasun kontua, hiztunen artean euskaraz ez dakiennorbait egotea... baina baita gure artean hain ohikoa den kasua, besteakeuskara ez dakiela uste izatea. Hauek guztiak gaindituz eta ikasle kopurupolita harremanetan jartzeko asmoarekin ekingo diogu aurten ere Euskal HerrikoUnibertsitatean IKA MIZKA saioari", aurreratu du.\nJon Altunak, Mondragon Unibertsitateko errektoreordeakademikoak, etorkizunean jarri du begirada: "Unibertsitatea gizartearengarapenean zerikusi handia duen eragilea da eta besteak-beste, garapenhorretan, gazteen eskutik eragiten du unibertsitateak. Gazteak izango dira,etorkizun hurbilean, gure herriko lidergoa hartu beharko duten pertsonak etaberaien esku egongo da berrikuntza eta garapena, baita ere, harremanetarakoerabiliko duten hizkuntza. Hizkuntzari dagokionean, IKA MIZKAk aparteko aukeraematen digu arlo honetan gazteek duten iritzia ezagutzeko."\nGipuzkoako Foru Aldundiko Hizkuntza Berdintasunekozuzendari Mikel Irizarrek gaineratuduenez, "hizkuntzarena hautu bat da, eta hizkuntza hautatzerakoan korapiloaksortzen zaizkio hiztunari". "Edozein adinetan da sanoa korapiloak askatzea,baina bereziki nerabetan, hor finkatzen direlako geroko helduaren hainbatportaera, bereziki hizkuntzarena. Alde horretatik nahi genuke IKA MIZKA izateaekimen askatzaile bat", gaineratu du.\nAurten, berritasun gisara, IKA MIZKAn parte hartuko duen mahaikide bakoitzari orritxo bat banatuko diogu. Orri horretan, bospasei emotikono (pozik, haserre, triste, harrituta…) egongo dira, eta bakoitzak pare bat lerro idazteko tartea izango du aldamenean.\nHizketaldi bakoitzaren hasieran, hizketagai bat proposatuko zaie eta eskatu idazteko gai horrekin lotuta emotikonoak ilustratzen duen sentimendua noiz bizi izan duten azkenengoz, edo bereziki gogoratzen duten uneren bat. Modu horretan, hizketan hasi aurretik, gazte bakoitzak modu erraz eta arin batean bere esperientzian oinarritutako hainbat anekdota izango ditu prest.\n- Abenduak 3, Donostia, Deustuko Unibertsitatearen campusean. 11:00etanhasita.\n- Abenduak 16, Donostian, Filosofia eta Hezkuntza Zientzien ikastegian, UPV/EHU.\n- Urtarrilak 27, Ikus-Entzunezko Komunikazioko fakultatea (HUHEZI), Mondragon Unibertsitatea (MU).


serializazio / seriedade\nserie 1 iz kideko diren eta hurrenez hurren datozen gauzen multzoa. ik sail 11.\nZera ematen du, leku bakoitzak bere erritmoa duela eta bertako gauza guztiak erlazio zuzenean daudela, serie bateko elementuak bezala. Bernardo Atxaga «Lekuak» - 225. orr.\nMinotauromakia (1935) deritzon serieko grabatu bat da bildumaren lan nabarmenena, 1,1 milioi euro balio dezakeena. Berria - Kultura 2006-02-23\nNeurri zabaleko 8000 serieko 14 bagoi motor egiteko kontratua ere itxi du CAFek, 34 milioi euroan. Berria - Ekonomia 2004-06-24\nErrepikapena nolakoa den galdetzean, errepikapen hutsa den (elur eta elur) edo aldaketa onartzen duen (elur-melur) aztertu behar dugu, are serie batean mailakatzen den (melur-elur-lur-ur) Serie batzuk egiten aritu zen osaba Joanikot, baita iduri geometriko batzuk ere, serie haiek zimendu harturik. Iñaki Arranz «Hitza azti» - 23. orr.\nBainulariak izeneko serie horrek, Cezannen beste lan askok bezala, bide berriak ireki zituen artista gazte konformagaitzen artean. Berria - Kultura 2004-08-17\nZer periodizazio-irizpide hartu behar dugu serie bakoitzarentzat? Xabier Arregi «Jakitearen arkeologia» - Michel Foucault - 10. orr.\nEhun urte inguruko ziklo horietako bakoitza serie baten zati bat baino ez da. Iñaki Mendiguren «Historiaren azterketa II» - A.J. Toynbee - 328. orr.\nAztertu bigarren garapena, Fourierren serie batekin hasten dena. Fernando Morillo «Gloria Mundi» - 22. orr.\nTenis jokalari onenak ariko dira gaurtik igandera Indian Wells torneoan, denboraldiko lehen masters seriea. Berria - Kirola 2006-03-09\nBihar hasiko dira Bilbon Munduko Serieak izeneko auto lasterketak, eta horrek polemika bizia piztu du herritarren artean. Berria - Harian 2005-07-14\nProba handi bat edo final baten aitzinetik larunbatean egin ohi dut prestaketa proba osoa eta asterdian serieak. Berria - Kirola 2004-06-16\nZenbakien serie naturalerako hiztegi infinitu bat. Juan Garzia «Ipuin hautatuak» - Jorge Luis Borges - 93. orr.\nSinesten zuen denbora serie infinituetan; denbora dibergente, konbergente eta paraleloen halako sare gero eta zabalago, zorabiozko batean. Juan Garzia «Ipuin hautatuak» - Jorge Luis Borges - 82. orr.\nAurpegien serie infinitua zeinu abstraktuek osatzen dute, hala nola gertatzen den suarekin, itsasoarekin edota arabeskoekin. Bernardo Atxaga «Lekuak» - 209. orr.\nBeraz, serie historiko bat dugu honela sailkatuko duguna: [...]. Iñaki Mendiguren «Historiaren azterketa II» - A.J. Toynbee - 105. orr.\nJakingo bagenu quantum horren balioa serie psiko-sozialean [...] gai izango ginatekeela kopuru ezezagunaren magnitudea kalkulatzeko beste serieetan. Iñaki Mendiguren «Historiaren azterketa II» - A.J. Toynbee - 338. orr.\nEz dezagun ahaztu Oteizak serie lanak egin arren eskultura autonomoak ere badirela. Berria - Kultura 2004-10-16\nManiako baten pentsamoldea agerian jarriko zuen nolabaiteko serie edo datu-sailik (deituren hasierako letraren harremana, krimenak gertatzen ziren asteko egunak, hilketako tokien artean ezar zitezkeen nolabaiteko erlazioak...) ez zen, edo ez zen inondik atzematen. Jon Alonso «Euskal karma» - 65. orr.\nBerak azaldu zidan serie zenbakirik gabeko pistola dela, noizbait delituren bat egiteko erabilia. Berria - Euskal Herria 2004-11-14\nHitz serieak ditugu, beraz, hitz kateak. Inolako zentzurik ez luke bost menderen joanean Vitruvioren obrak izan dituen ilustrazio-serie guztien egin gabeko historia sistematikoaren zirriborrorik eman nahi izatea. Zoruan, baina zorua ukitu barik, sabaitik eskegita, beste artelan serie bat ikus daiteke. Iñaki Arranz «Hitza azti» - 40. orr.\n8 argazki serie eta bideo jarri ditu erakusketa aretoaren gela bakoitzean. Berria - Kultura 2004-04-13\nJarrera horretan irauteak esplikatzen ditu topaketaren errepikapenak ziklo-serie batean. Iñaki Mendiguren «Historiaren azterketa II» - A.J. Toynbee - 318. orr.\nMendebaldeko Zibilizazioaren hazkundean ere ikusten dugu erronka-serie bat erantzun arrakastatsuak sortarazten. Iñaki Mendiguren «Historiaren azterketa II» - A.J. Toynbee - 317. orr.\n5 telebista, irrati edo komikietako saila. ik sail 17.\nTabernako telebistan estatubatuar seriea, poliziena. Sonia Gonzalez «Ugerra eta kedarra» - 50. orr.\n-Bizitza ez da telebistako serie bat, ezta mundua kolonia iragarkia ere. Sonia Gonzalez «Ugerra eta kedarra» - 122. orr.\nGustatuko litzaidake telebistarako serie bat edo beste pelikula bat egitea. Berria - Kultura 2006-01-06\nAurrena serie bateko pertsonaia batez gara maitemintzen, ondotik Institutuko edo Lizeoko haren islarekin gara jotzen entseatzen. Xabier Mendiguren Elizegi «16 ipuin amodiozko» - 9. orr.\nGaur egun, globalizazioaren garaian gaude eta gure haurrek, aldi berean, Harry Potter irakurtzeko eta serie japoniar bat ikusteko aukera dute... Ana Urkiza «Zortzi unibertso, zortzi idazle» - 107. orr.\nHorietariko lauk halako serie bat osatzen zuten, zinematografikoa oso, nire kargu utzitako egunkariko erdiko bi orrialdeetan: [...]. Aingeru Epaltza «Rock'n'roll» - 47. orr.\nSei film laburreko serie baten bitartez, XX. mendeko sei zuzendari ezagunen haurtzaroa kontatu nahi dute ekoizleek. Berria - Kultura 2006-01-18\nFrantzian, Fournier&Zidrou bikoteak aldizkarietan maiztasunez kaleratzen den Les crannibales seriean. Iñigo Aranbarri «Hitzak eta giltzak» - 77. orr.\nTipo gogorrarena egin nuen berarekiko aurrez aurrekorako, eta B serieko filmetako hiltzaile ahots urratuko batena irudi zuen zitalkeriaz eraso nion hari. Oskar Arana «Brooklyngo erokeriak» - Paul Auster - 258. orr.\nB serieko beldurrezko filmen batetik ateratako dekoratua ematen zuena. Sonia Gonzalez «Ugerra eta kedarra» - 100. orr.\n6 seriean1 adlag ekoizpenaz mintzatuz, mekanikoki eta era berean bata bestearen ondoan. ik sail 19.\nFatronikek, dena den, ez ditu makinak seriean ekoizten. Berria - Ekonomia 2006-03-10\nSeriean fabrikaturiko produktuak eta publizitatea, bi egiturok bultzaturiko karrera da gaur egungo bizimodua. Patziku Perurena «Trapuan pupua» - 79. orr.\nZergatik ari dira Ingalaterran geroz eta hegazkin handiagoak, geroz eta bonba astunagoak egiten, eta beste alde batetik herrialdea berreraikitzeko etxeak seriean egiten? Josu Zabaleta «Anne Franken egunkaria» - Anne Frank - 293. orr.\nHonen herrian hi baino monigote azkarragoak seriean fabrikatzen ditiztek! Pablo Sastre «Elurretan hotsak» - 126. orr.\n7 seriean2 adlag korronte elektrikoak, elkarren segidan loturik dauden osagai guztiak zeharkatzen dituela. ik paralelo 10.\nAspaldi ez dela, seriean elkarturiko hiru neurona edo gehiagoren eraztunean dabiltzan korronte elektriko txiki batzuekin lotzen zen oroimen zati bakoitza. Irene Aldasoro «Giza gorputza lanean» - John Lenihan - 238. orr.\n· irud/hed Ahalegindu behar da zehazten zein eskemen arabera (seriean jarri, aldi bereko taldekatzeak, aldaketa lineal edo elkarrekikoak) lotu daitezkeen enuntziatuak elkarren artean diskurtso-mota batean. Xabier Arregi «Jakitearen arkeologia» - Michel Foucault - 70. orr.\n8 serieko izlag seriean ekoiztua edo egina.\nLehenago bakarrak eta errepikaezinak ziren ekoizpenak (etxean egindako jantzi bat, postre bat), orain serieko ekoizpenak dira gehienbat. J. Garzia / A. Egaña / J. Sarasua «Bat-bateko bertsolaritza» - 51. orr.\nSerieko ekoizpen horretatik 100 liberatan saldurik makina bakoitza, diru mordoa eskuratu zuen Pascalek. Jon Muñoz «Loroaren teorema» - Denis Guedj - 357. orr.\nGorputza, zoritxarrez, oso modu bitxian eraikia dago ingeniariaren begietarako: serieko ekoizpena erabili da, baina osagaiak, edozein proba sinpleren arabera berdin-berdinak, ez dira trukagarri. Irene Aldasoro «Giza gorputza lanean» - John Lenihan - 242. orr.\nBertsolaritza da [...] inolako serieko erreprodukziotan oinarritzen ez diren jendaurreko kultur-adierazpen gutxietako bat. J. Garzia / A. Egaña / J. Sarasua «Bat-bateko bertsolaritza» - 52. orr.\nSerieko motoekin korritzen da, eta aurten, moto saltzaile eta erosleentzat izaten duen interesaz gain, bestelako interesgunea ere izango du. Berria - Kirola 2006-02-25\nSerieko hiltzaileei buruzko filmen kopiak egin nahi zituztela, ez dakizu? Antton Olano «<//jokoa.com>» - Gemma Lluch - 74. orr.\n9 serieko hiltzaile sailean hiltzen duen hiltzailea. ik serial2 1.\nSuspentsezko giro hori sortzeko serieko hiltzaile baten istorioaren hariak soka sendo batean bildu ditu. Berria - Kultura 2006-05-02


Dagoeneko kontsultagai duzue Txingudi Merkataritza Guneko udazkena/negua moda-katalogoa! | Parque Comercial Txingudi\nDagoeneko kontsultagai duzue Txingudi Merkataritza Guneko udazkena/negua moda-katalogoa! “Modeloa izan nahi duzu?” lehiaketako irabazleek jantzi dituzte aurten ere gure moda-saltokietako arroparik onenak. Topa itzazu azken modan janzteko proposamenik onenak!


https://www.berria.eus Bere azken artikuluak eu Mon, 16 May 2022 17:20:18 +0200 hourly 1 https://www.berria.eus/irudiak/berriaB.png https://www.berria.eus https://www.berria.eus/paperekoa/1580/028/002/2013-01-19/antolamendu_eredu_berria_funtsezkoa.htm Sat, 19 Jan 2013 00:00:00 +0100 Ainhoa Arano https://www.berria.eus/paperekoa/1580/028/002/2013-01-19/antolamendu_eredu_berria_funtsezkoa.htm Mihiluze eta Teknopolis saioetako zuzendariek. Biek argi adierazi zuten zein den bultzatu beharreko eredua: publikoa, autonomoa, hurbila, euskarazkoa eta euskaltzalea, euskal herritarren zerbitzukoa, euskal kulturaren bultzatzailea, erakargarria eta sortzailea. «Nabarmenegia da ETBn dagoen alderdikeria; bereziki, informazio saioetan. Herritarrak ere jabetu dira. ETBren irudiari kalte handia egiten dio horrek», azaldu zuen Kortaberriak. «Lau urtetik behin, zuzendari jakin batek nahi duen telebista eredua sortzen da, herritarrek nahi dutena kontuan hartu gabe». Amonarrizen ustez, funtsezko eztabaida da bultzatu nahi den antolaketa eta kudeaketa eredua zehaztea. Gainera, nabarmendu zuen orain aukera ederra dagoela alderdi politikoak ados jartzeko. «Komunikazio politika, hizkuntza politika eta elkarbizitza politikoa nola eraman definitu eta akordio estrategikoak lor daitezke orain. Boterean dauden alderdi politikoek huts handia egingo lukete, gutxieneko adostasunik lortuko ez balute».\nETBri buruzko mahai ingurua hemen ikusgai: www.berria.info]]> https://www.berria.eus/albisteak/74660/botere_politikotik_autonomia_duen_antolaketa_eredua_eskatu_dute_etbrentzat.htm Fri, 18 Jan 2013 15:01:04 +0100 Ainhoa Arano https://www.berria.eus/albisteak/74660/botere_politikotik_autonomia_duen_antolaketa_eredua_eskatu_dute_etbrentzat.htm Azaroaren 19an ETBri buruzko beste eztabaida bat egin zuen Berria Telebistak. Orduko solaskideak Pello Sarasola, Maddalen Iriarte eta Josu Amezaga izan ziren. 6.400 bisitatik gora izan zituen mahai inguru hark. ETBk 30 urte bete zituen joan den abenduaren 31n. Urteurren hori dela eta, BERRIAkelkarrizketa sorta bat egin zuen udazkenean.]]> https://www.berria.eus/paperekoa/1793/027/001/2013-01-18/protagonistak_dei_egiten_dio_gizarteari_aktibatzera_eta_ahal_den_toxikoena_izatera.htm Fri, 18 Jan 2013 00:00:00 +0100 Ainhoa Arano https://www.berria.eus/paperekoa/1793/027/001/2013-01-18/protagonistak_dei_egiten_dio_gizarteari_aktibatzera_eta_ahal_den_toxikoena_izatera.htm Aktibo toxikoak bakarrizketak. Zumaiako Alondegia kultur etxean izango da gaur ikusgai, 22:00etan hasita. Patxi Santamaria aktoreak (Zarautz, 1959) antzezten du.\nGaur-gaurko gaia lantzen du antzezlanak: krisi ekonomikoa. Baina, hari barre eginez.\nNire egoera pertsonaletik sortzen da ideia. Krisiarekin nazkatuta eta amorratuta nengoen; hala, neure buruari galdetu nion: zer egin dezake aktore batek krisiaren aurka? Ba, antzerkia erabili krisia kritikatzeko, egoeraz kexatzeko eta amorrua ateratzeko. Hasieratik, komedia bat etorri zitzaidan burura, nahiko lazgarria baita jada egoera. Asmoa da ondo pasatzea, baina ahaztu gabe hausnarketa bat dela. Ironia eta satira apur bat du lanak; azkenean, sistema politiko, sozial eta finantzarioa kritikatu nahi baititu.\nEskola zaharreko politikoa da Jauregi, ez gaurkoa. Hortaz ere kexu da.\nMomentu batean salatzen du lehen ere egongo zirela irabaziak eta tranpak politikan, baina, zogiagoak zirela. Egun aurpegi gehiagorekin egiten dute guztia. Hori leporatzen die protagonistak. Lapurretak aurrez pentsatuz eta maltzurkeriaz egitea.\nErabat desesperatuta, haserretuta agertzen da Jauregi. Hala al dago euskal gizartea ere?\nEz dakit zer esan. Guk bestelako borroka luzeagoa daukagu, gainera, atzetik. Egia da orain artean ondo bizi izan garela eta azkeneko hilabeteotan atzera nabarmen egin dugula Euskal Herrian ere. Hala ere, erantzun soziala nahiko urria da oraindik. Ez dakit ezkutuko ekonomiak frenatzen duen mobilizazioa, edo gizartea aspalditik motibaziorik gabe eta politikatik urrunduta dagoelako isla den. Baina egoerak ezin du luze iraun. Ni harrituta nago nola jendea ez den politikariengana hurbiltzen, eta, gutxienez, aurpegira pare bat gauza argi esaten. Iruditzen zait erantzun gutxi ematen diogula jasaten ari garen egoera nazkagarriari.\nAntzezlanak Aktibo toxiko du izena. Nondik sortu zen kontzeptu ekonomiko baten izena hartzeko ideia?\nIzena Mikel Elorza antzezlanaren idazleari bururatu zitzaion, eta bete-betean asmatu zuen. Izan ere, finantzen munduko aktibo toxikoez gain, protagonistak, gizarteari dei egiten dio aktibatzera eta ahalik eta toxikoena izatera. Alegia, kutsatzera. Kutsatu, kexa eta protestaren bidez. Izenak bi alde horiek biltzen ditu.\nBakarrizketa formatuan eroso sentitzen zara?\nBai, aktore batentzat erronka da, baina moldatzen naiz. Gainera, ni formatu txikian mugitu naiz azkenaldian. Dantzatzeari eta kantatzeari dagokionez, aktore batek denetatik egin behar du; agian, denetik gaizki, baina hori beste kontu bat da. Baina antzezlanak hala eskatzen zuen. Bestalde, gaia gaur-gaurkoa izanik, aukera ematen du antzezlana eguneratuz joateko. Rato, Urdangarin eta halako auziak sartuz goaz.\nIkus-entzuleak protagonistarekin identifikatuta sentitzen dira?\nBai, denok gaude behartuta krisiaren ondorioak izatera. Bestalde, formatua, parodia, eskertzen dute. Pertsonaia nahiko dibertigarria da, eta antzezlanean osagai ugari daude: musika, dantza, zirkua... Gainera, ikus-entzuleen parte hartzea ere bultzatzen da. Emanaldi gutxi egin ditugu, baina, denetan jendea irribarre batekin atera da. Gaia kabroia izan arren, jendeak ondo pasatzen du. Amorrua ateratzeko eta purrustadak botatzeko aukera dute.]]> https://www.berria.eus/paperekoa/1659/030/003/2013-01-15/eitbnet_sozietatearentzat_120000_euroko_kapital_handitzea.htm Tue, 15 Jan 2013 00:00:00 +0100 Ainhoa Arano https://www.berria.eus/paperekoa/1659/030/003/2013-01-15/eitbnet_sozietatearentzat_120000_euroko_kapital_handitzea.htm\nEuskadiko Ondareari buruzko Legeak ezartzen du enpresa ondarea osatzen duten ondasunak eta eskubideak eskuratzeko aurretiaz Jaurlaritzaren baimena beharko dela. Hala, Ogasun eta Finantzetako sailburuaren eta Hezkuntza, Hizkuntza Politika eta Kulturako sailburuaren proposamenez, gobernu kontseiluak urte amaieran aztertu eta onartu zuen dekretua. Iragan ostegunean argitaratu zen Euskal Herriko Agintaritzaren Aldizkarian. Ordutik, indarrean da.\nEITBk 2003an jarri zuen martxan EITBnet erakundea, Interneterako, sakelako telefonoetarako eta telebista digitalerako edukiak sortzeko asmoz. Sozietateko estatutuen arabera, helburua da «komunikazio eta zerbitzu berriak martxan jarri eta mantentzea, bestelako gune teknologikoekin elkarlanean aritzea eta, ikus-entzunezkoen sektorearen garapena sustatzeko akordio estrategikoetan parte hartzea».\n2009. urteaz geroztik, Edurne Ormazabal da EITBren Interneteko guneko zuzendaria.]]> https://www.berria.eus/paperekoa/1520/030/002/2013-01-15/bilboko_martxarekin_40000_lagunek_egin_zuten_bat_hamaika_tbren_bidez.htm Tue, 15 Jan 2013 00:00:00 +0100 Ainhoa Arano https://www.berria.eus/paperekoa/1520/030/002/2013-01-15/bilboko_martxarekin_40000_lagunek_egin_zuten_bat_hamaika_tbren_bidez.htm\n'Berria.info'-n bisita ugari\nIragan asteburuan Berria.info webguneak ohikoa baino ia bi bider bisita gehiago izan zituen. Larunbatean eta igandean, hurrenez hurren, 18.000 eta 19.000 lagunek jo zuten atari digitalera informazio bila. Izan ere, BERRIAk euskal presoen eskubideen aldeko manifestazioaren jarraipen berezia egin zuen egun horietan. Larunbateko bideo eta argazki bildumak oraindik ikusgai daude Berria.info webgunean. Horretaz gain, Bilboko manifestazioaren inguruko mapa interektibo bat ere ikusgai dago webgunean. Bertan ibilbidean jasotako hainbat bideo daude bilduta.]]> https://www.berria.eus/paperekoa/1520/028/001/2013-01-13/etbren_azken_hogeita_hamar_urteetako_ibilbidea_gorka_otxoaren_eskutik.htm Sun, 13 Jan 2013 00:00:00 +0100 Ainhoa Arano https://www.berria.eus/paperekoa/1520/028/001/2013-01-13/etbren_azken_hogeita_hamar_urteetako_ibilbidea_gorka_otxoaren_eskutik.htm Eskerrik asko, Petrov. Gorka Otxoak aurkeztuko du programa. «Ilusio handia egin zidan eskaintzak, eta gogoz ibili nahiz lanean. Hasiera batean ez nuen neure burua aurkezle moduan ikusten, baina esperientzia polita ari da izaten. Egia esan, aurkezle lanak egin baino gehiago, saioaren haria gidatzen dut», aitortu dio aktoreak BERRIAri. Dokumental sorta honek hamabi atal izango ditu, ordubetekoak. Saio bakoitzak urte jakin batzuk eta orduko historioak izango ditu oinarri. Abiapuntua 1983. urtea izango da, urte horretan jarri baitzuten martxan ETB. Eta hortik aurrera: 1983ko uholdeak, Athletic eta Realaren garaipenak, euskal rocka, ETAren indarkeriaren unerik gogorrenak, teknologiaren iraultza eta krisi ekonomikoa, bestea beste.\nDokumental sorta horrek albiste hunkigarriak eta une gogoangarriak bildu ditu, baita historia txikiak ere. Gainera, aipatu gabeko xehetasunak, baztertutako irudiak eta ikus-entzuleek ia ahaztuak dituzten pertsonaiak berreskuratuko ditu ETBk artxiboetatik. Ehun bat lagunek euren lekukotza eta iritziekin osatuko dute atal bakoitza. Batzuk aipatzearren, Julian Retegi, Andoni Zubizarreta, Marino Lejarreta eta IÃ±aki Perurena kirolariak; Bernardo Atxaga eta Karmele Jaio idazleak, Drogas musikaria, Javier Gurrutxaga aktorea, Karlos ArgiÃ±ano sukadaria, Pedro Migel Etxenike zientzialaria, lehendakari ohiak eta EITBko aurkezle, aktore eta kazetariak.\nETBren sorrerako urtean gertatu zen historio bat aitzakia, saioari izen dibertigarria jarri diote arduradunek. Stanislav Jevgrafovitx Petrov Sobietar Batasuneko armadako koronela zen, eta 1983an eskuetan izan zuen munduaren —ETBren— zoria. Gerra hotza azken astinduak ematen ari zen, baina giroa berotuta zegoen. Jardunean zela, Ameriketako Estatu Batuek misil nuklear bat jaurti zutela ohartarazi zuten Petrov. Hark, baina, senari kasu eginez eta aginduak baztertuz, kontrako erasorik ez egitea erabaki zuen. Hala, hirugarren mundu gerra saihestu zuen.]]> https://www.berria.eus/paperekoa/1616/028/003/2013-01-13/homeland_telesaila_da_faboritoa_gaur_gaueko_urrezko_globoetarako.htm Sun, 13 Jan 2013 00:00:00 +0100 Ainhoa Arano https://www.berria.eus/paperekoa/1616/028/003/2013-01-13/homeland_telesaila_da_faboritoa_gaur_gaueko_urrezko_globoetarako.htm Homeland telesaila da faboritoa gaur gauean banatuko diren Urrezko Globoetan. Los Angeles hiriko Beverly Hilton hotelean egingo dute ekitaldia (AEB). Aurten, 70 urte bete dira sari horiek lehengoz banatu zirenetik, eta, horregatik, gaurko ekitaldia oso berezia izango da, ezustekoz betea. Homeland telesailak lau sailetan irabaz dezake saria, tartean, dramazko telesail onenarena. Faboritoak baino sari gehiago eramateko aukera du, ordea, Game Change telesailak; hautagaia da bost sailetan. Bi behintzat aurki lortuko ditu: bat, telesail labur onenarena, eta bestea, Julianne Moore aktore protagonistak, kategoria horretako aktore onenarena. Dramazko telesail onena lortzeko lehian, ordea, aurkari indartsuak topatuko dituzte; besteak beste, Boardwalk Empire eta Breaking Bad. Kanpoan gelditu daMad Men telesaila. Umoreari dagokionez, Modern Family da faboritoa -hiru izendapen ditu-, baina Girls telesailak ezustekoa eman eta komediazko telesail onenaren saria ken diezaioke. Bestalde, Game of Thrones telesailak ez du izendapenik lortu, eta sarietatik kanpo gelditu da. ]]> https://www.berria.eus/paperekoa/1608/028/002/2013-01-12/hedabideek_jarraipen_zabala_eginen_diote_presoen_aldeko_manifestazioari.htm Sat, 12 Jan 2013 00:00:00 +0100 Ainhoa Arano https://www.berria.eus/paperekoa/1608/028/002/2013-01-12/hedabideek_jarraipen_zabala_eginen_diote_presoen_aldeko_manifestazioari.htm #U12Bilbora, #U12Herrira eta #U12 etiketen bitartez. Gaurko egun guztian, #herrira etiketa erabiltzea proposatu du Herrira plataformak, mezu guztiak batean bil daitezen.\nInfo7 irratiak hurbiletik jakinaraziko du Bilbon zer gertatzen den. Horretarako, Casillako kioskotik saio berezi bat egingo dute, 16:30etik aurrera. Hainbat gonbidatu izango dituzte bertan: Laura Mintegi EH Bilduko bozeramailea, Ainhoa Etxaide eta Adolfo MuÃ±oz LAB eta ELAko idazkari nagusiak, Ainhoa Aznarez Ahotsak plataformako kidea, Jone Goirizelaia abokatua eta Ane Zelaia eta Fran Balda Herrira mugimenduko kideak. Saio horrekin bat egingo dute Naiz.info-k, Berria.info-k eta HamaikaTBk. Adierazpen eta iritzi ugari jasoko dituzte, eta mikrofonoak irekita izanen dira Bilbon bildutako herritarrentzat. Azkenik, amaierako ekitaldia zuzenean entzun ahal izango da Info7 irratian.\nBilboko hedabideak ere erne ibiliko dira. Bilbokobranka.info atariko kazetariak kalera aterako dira, argazkiak, informazioak, bideoak eta abar biltzera. Era berean, Twitter bidez, momentuko irudiak eta informazioak zabalduko dituzte.]]> https://www.berria.eus/paperekoa/1659/030/003/2013-01-11/telemadridek_826_langile_kaleratzea_onartu_du.htm Fri, 11 Jan 2013 00:00:00 +0100 Ainhoa Arano https://www.berria.eus/paperekoa/1659/030/003/2013-01-11/telemadridek_826_langile_kaleratzea_onartu_du.htm\nLantaldea %75 murriztearen ondorioz, Telemadridek albistegiak bakarrik egingo ditu. Egungo programaziotik beste bi saiori ere eutsiko die: MadrileÃ±os por el mundo eta Madrid directo. Biak kanpoko enpresa batek ekoitziko ditu, ordea. Ignacio Gonzalez Madrilgo erkidegoko presidenteak adierazi du orain administrazio kontseiluaren tamaina txikitzea proposatuko duela; 18 kidetik 7ra.\nProtesta asko egin dituzte langileek azken hilabetean. Abenduaren hasieran, greba hasi zuten, eta kate autonomikoak emanaldiak eten zituen. Ordutik, beltzean egon da. Erabakiaren ondotik, baina, langileek bertan behera utzi dituzte lanuzteak. Gaur itzuli dira emanaldiak. Madrilgo erkidegoko presidenteak adierazi du langileen jarrera «guztiz onartezina» dela: «Ez dut ezagutzen murrizketen ondorioz emanaldiak eten dituen hedabiderik».]]> https://www.berria.eus/paperekoa/1520/030/002/2013-01-11/eh_bilduk_eitbko_zuzendari_berriaren_ezaugarriak_adostu_nahi_ditu_eajrekin.htm Fri, 11 Jan 2013 00:00:00 +0100 Ainhoa Arano https://www.berria.eus/paperekoa/1520/030/002/2013-01-11/eh_bilduk_eitbko_zuzendari_berriaren_ezaugarriak_adostu_nahi_ditu_eajrekin.htm\nEAJk kargu horretarako egun EITBn lan egiten duen norbait nahi duela eta, hainbat hedabidek aspaldi bertan den baten izena zabaldu dute: Mikel Agirre Arizmendi (Anberes, Flandria, 1955). ETBn 1984an sartu zen, eta, egun, ingeniaritza zuzendaria da —EAJko Andoni Ortuzarrrek izendatu zuen kargurako—. Euskalduna da, ekonomia ikasketak egina, eta Jose Antonio Agirre Jaurlaritzako aurreneko lehendakariaren iloba.]]> https://www.berria.eus/paperekoa/1545/028/002/2013-01-09/agur_20_urteko_isiluneari.htm Wed, 09 Jan 2013 00:00:00 +0100 Ainhoa Arano https://www.berria.eus/paperekoa/1545/028/002/2013-01-09/agur_20_urteko_isiluneari.htm Nanfang Zhoumo —Hegoaldeko astekaria— aldizkariko langileen lanuzteak izan du. Erredakzio osoa greban da, bere eskualdeko agintariek hedabideko artikuluei eta sare sozialei zentsura ezartzen dietela argudiatuta. Salatu dutenez, urteko lehen editorialean aldaketak egin zituzten agintariek: zati batzuk ezabatu egin zituzten eta, argitaratu zen idatzian, Txinako Gobernuaren aldeko laudorioak agertu ziren. Gobernuaren «presioak» gaitzetsi dituzte kazetariek. Sare sozialetan bolo-bolo zabaldu da gertakaria, baita zentsuraren aurkako mezuak eta greban dauden langileekiko elkartasun hitzak ere. Ez da gutxiagorako. Azken hogei urteetan lehen aldia da tamaina horretako hedabide batek mobilizazioetara jotzen duela zentsura salatzeko. Txinan gehien saltzen den astekaria da.\nTxinpartak Kanton eremuan\nKanton eremuko hedabideak aspalditik dira Txinako kazetaritza independentearen ikur eta adierazpen askatasunaren aitzindari. Bertako Nanfang Zhoumo aldizkariko langileen grebak zeresana eman du egunotan. Baina, urteak daramatzate gobernuaren sekretu ilunenak aireratzen. Nanfang Dushibao —Hegoaldeko metropolia— kazetak, esaterako, ikerketa eta erreportaje ugari egin ditu. Southern Media Group taldea indartsuarenak dira hedabideok. Hamabi kazeta, bi aldizkari eta argitaletxe baten jabe da taldea. Alderdi Komunistari lotuta dago, Kanton eremuko adarrari. Bertako kazetariek, ordea, Txinan ohikoa ez den independentzia erakusten dute botere ekonomiko eta politikoekiko. Jarrera ausartak. Hong Kong eskualdetik oso hurbil egoteak ematen dio halako askatasuna Kanton eremuko prentsari, hein handi batean. Gogoratu Hong Kongek autonomia handia mantentzen duela, beste eskualde batzuekin alderatuta. Hori dela eta, zentsuraren esku-beltzak ez dira horrenbeste zabaldu Kanton hirian. Kazetarien arabera, ordea, azkeneko urtebetean zentsura areagotu egin da. Eta eremu berezi horretan, langileak ez daude zentsuraren aurrean momifikatuta gelditzeko prest.\nSarean, haserrea gora\nTxinako Gobernuak, baina, urteetako isiluneari eutsi nahi dio. Mendean estu hartuta mantendu nahi ditu hedabideak. Hala, protesten aurrean erantzuna zein izango den argi du: debekua. Debekatu egin ditu adierazpen askatasunaren aldeko protesta guztiak. Gainera, Pekinen arabera, «Txinan, oraingoz, ez dago prentsa askea babestuko duen egitura sozialik; atzerriko indarren esku hartzea dago mobilizazioen atzean». Hala, hedabideen eraldaketa herrialdearen garapenaren eskutik joango dela nabarmendu du alderdiak. Eta ezinezko aldaketa gauzatu bitartean: «gogoratu Txinako Gobernuak duela prentsaren gaineko kontrol osoa». Nola ahaztu Great Firewall delakoa —Harresi Informatiko Handia—. Nola pasatu oharkabean 10.000 ziberpolizien lana. Sarean nabigatzen duten erabiltzaileek uneoro dute gogoan Pekinek ezartzen duen zentsura: ezin sartu Facebooken, ez Twitterren, YouTube, Google Docs, Blogger, Wordpress, Hotmail, Flickr eta Bing zerbitzuetan ere. Ez, behintzat, enpresa erraldoi horiek zirrikituren bat bilatzen duten arte. Izan ere, gobernuari gehiegitan ahazten zaio Txinak munduko Internet erabiltzaile kopuru handiena duela: 500 milioitik gora. Enpresek merkatu horretan jokatu nahi dute, eta herritarrek ere bai. Alderdi Komunistaren XVIII. Kongresuan kalean izandako protestek erakutsi zuten aldaketa hasi dela. «Egitura soziala» sarean dagoela.]]> https://www.berria.eus/paperekoa/1648/030/002/2013-01-08/amildegian_sareari_begira.htm Tue, 08 Jan 2013 00:00:00 +0100 Ainhoa Arano https://www.berria.eus/paperekoa/1648/030/002/2013-01-08/amildegian_sareari_begira.htm Noticias de Álava eta Noticias de Gipuzkoa egunkarietan, erregulazio txostenak Prisa eta Unidad Editorial empresetako bulegoetan eta, Qué eta Público kazeten eta Canal4 katearena itxiera. Iragan urteak utzitako albiste bakan batzuk dira horiek. Aspalditik dabil sektorea gizartearen komunikazio eredu berrietara ezin egokituta, hedabide digitalak diru iturri bilakatzeko formularen atzetik korrika. Eta noraez horretan, krisi ekonomiko delakoarekin egin du topo. Emaitzak benetan larritzekoak dira. Hala berretsi du kazetari lanbidearen inguruan Madrilgo Pentsa Erakundeak berriki kaleratu duen txostenak. Langabeziaren izurritea zabaltzen ari da, eta kazetarien lan baldintzek nabarmenki egin dute okerrera, bereziki, gero eta lan gehiago jartzen delako haien gainean.\nLangabezia tasa, bikoitza\nTxostenak jasotzen dituen datuen arabera, iaz Hego Euskal Herrian 1.916 kazetari zeuden langabezian. 2011. urtean baino 984 gehiago da hori. Azken urtean, bikoiztu egin da lan bila dabiltzanen kopurua -%105 hazi da langabezia tasa-. Nafarroan, 333 lagun daude lanik gabe; aurreko urtean baino %82 gehiago. Araba, Bizkai eta Gipuzkoan, urte bien arteko aldea %111 da; 749 lagun zeuden langabezian, eta orain 1.583 daude. Gorakada nabarmena da, orohar. Izan ere, azken urteetako datuak alderatuz, gorako malda makurra ikus daiteke. Hego Euskal Herrian, langabezia tasa kazetaritzan % 26 inguru hazi zen 2009. eta 2010. urteen artean. Eta 2011. eta 2012. urteen artean, berriz, %65.\nEtorkizun iluna Espainian\nDatuak negatiboak dira, eta badirudi sektorean joera ez dela berehalakoan aldatuko. Izan ere, txostenaren arabera, lanik gabe dauden lagunen gehiengoak uste du aukera oso gutxi daudela denbora laburrean lana aurkitzeko. Ez da harritzekoa, kontuan hartzen bada Espainian lanik gabe dauden kazetarien %47 inguruk urtebete daramala lan bila eta, %25ek, hiru urtetik gora.\nGazteak dira langabeziaren ondorioak bereziki pairatu dituzten multzoetako bat. Txostenaren arabera, Espainian, ikasketak komunikazio alorrean egin dituzten gazteen %50,7k urtebete baino gehiago darama lehenengo lanpostuaren bila. Bi urte eta lau urte artean pasatu dituzte aukera horren bila gazteen %12,3k. Bitarte horretan, ikasketen jarraitzen dute hainbatek, espezializazioa handitu nahian.\nBestalde, emakumeen langabezia tasa gizonezkoena halako bi da. Hala ere, ezin esan langabeziak gehiago eragiten dienik emakumeei. Kasu bietan, langabezia tasak gorakada latza izan du. 2012. urtean, Hego Euskal Herrian lanik gabe zeuden emakume kazetariak 1.247 ziren, 2011n baino 617 lagun gehiago -%98ko hazkundea-. Gizonezkoen kasuan, 2011. urtean 302 langabe zeuden eta, iaz, 669. Igoera %121ekoa izan da. Erredakzioetan, oro har, berdintasuna da nagusi. Komunikazio alorrean lanean diharduten emakumezko eta gizonezkoen kopuruak berdintsuak dira oso; aldiz, zuzendaritzako ateak itxiak dituzte emakumeek. Kazetaritza lanbidearen txostenak jasotzen duenez, oro har, goi karguetan dauden gizonezkoen kopurua hiru aldiz handiagoa da kargu berdinetan dauden emakumezkoena baino.\nOrokorrean, kazetarien kexa nagusiak bi dira: langabeziaren igoera eta lan baldintzen okertzea. Lehenengo aldiz, kazetaritza gaizki saritutako lanbidea izateak baino gehiago kezkatzen dituzte murrizketek profesionalak. Kezka nagusietan hirugarrena da hedabideek independentzia gutxi dutela botere ekonomiko eta politikoekiko.\nTeknologia berriak garatzearekin batera, multimedia erredakzioak agertu ziren. Eta horrekin batera, noski, esparru digitalean eta paperean batera diharduten kazetariak. Gaur egun, bi ereduetarako lan egiten duten kazetarien kopurua papererako bakarrik lan egiten dutenen adinakoa da. Bestalde, hedabide digitaletan bakarrik diharduten profesionalak %22 dira. Sarean espezializatutako profesionalak ugaritzen ari dira urtetik urtera. Izan ere, galdetutako kazetarien %62,5ek argi dute Internetek sendotuko duela sektorea etorkizunean; sarearen aldeko jarrera are handiagoa da gazteen artean. Oraingoz, ordea, komunikazio eredu berriei lotutako aldaketak hasi besterik ez da egin. Ikusteko dago multimedia erredakzio horiek zer bilakatuko diren.]]> https://www.berria.eus/paperekoa/1598/028/001/2013-01-06/nazioarteko_prozesuak_ulertuta_errazagoa_da_gure_geroa_bideratzea.htm Sun, 06 Jan 2013 00:00:00 +0100 Ainhoa Arano https://www.berria.eus/paperekoa/1598/028/001/2013-01-06/nazioarteko_prozesuak_ulertuta_errazagoa_da_gure_geroa_bideratzea.htm Mundurama saioa aurkezten du Oihan LarraÃ±agak (Zarautz, Gipuzkoa, 1988). Nazioartetik albiste uholdea iristen da Euskal Herrira, baina, askotan, tituluak bakarrik zabaltzen dira. Hala, saioan gertakarien atzean dauden prozesuak landu nahi dituzte. Hamabost egunean behin entzun daiteke Mundurama, astelehenetan, 21:00etatik aurrera.\nEsan daiteke Mundurama saioaren xedea munduaren panorama aztertzea dela?\nBai, hortik datorkio irratsaioari izena. Nazioarteko gaurkotasunari begiratzen diogu, eta saiatzen gara berrien azaletik harago sakontzen. Zer gertatu den baino gehiago, zergatik gertatu den lantzen dugu. Hots, zer-nolako mugimendu eta prozesuek eragin duten gertakaria. Hori aztertzen dugu, gonbidatuen ikuspuntuak trukatuz. Gaurkotasuna unean uneko argazkiek osatzen dute, eta saioan ahalegintzen gara puntu finko horiek lotzen dituzten prozesuak ulertu eta aztertzen.\nSaioa bi ataletan dago egituratuta, ezta?\nBai, aurreneko zatian azken hamabost egunetako gertakari edo gai nagusia lantzen da, ordu erdiko erreportaje baten bitartez. Horretarako, gai horretan zeresana duten hainbat lagunekin jartzen gara harremanetan. Bigarren zatian mahai inguru bat egiten dugu, bi gonbidaturekin. Bertan bestelako gai batzuk lantzen ditugu, beste sakontasun batekin eta hizketaldi batek ematen duen dinamismoarekin.\nAhots ugari ekartzen dituzue, beraz.\nParte hartzaileek analisi puntu bat ematen dute beti. Gonbidatuak gaiaren araberakoak izaten dira, betiere, adituak. Aurreko saioan, adibidez, Palestinak Nazio Batuen Erakundean lortu duen estatus berriaz jardun ginen. Eta, horretarako, saioan izan genituen Palestinak eta Israelek Madrilen dituzten enbaxadako bozeramaileak eta Gorka Orueta EHUko Nazioarteko Harremanetako irakaslea. Badira maizago etortzen direnak: Txente Rekondo nazioarteko aditua, adibidez.\nZein ikuspuntu desberdin eman nahi diezue nazioarteko gaiei?\nUste dut Euskal Herriko egoeratik, gure ikuspuntu propiotik ere azter daitekeela nazioartea.\nHamabost egunetan ez ote dira albiste gehiegi pilatzen?\nDudarik gabe. Horregatik, asmoa da gertakari bat aitzakia moduan hartu eta, beste patxada batekin, atzean dauden zergatiak eta prozesuak aztertzea.\nSaioa euskaraz egiten da, ahal denean behintzat.\nGonbidatu batzuekin ezinezkoa da euskaraz hitz egitea. Carlos Aznaresek Argentinatik parte hartzen duenean, adibidez, zaila da euskaraz jardutea, hark ez dakielako. Berdin Palestina eta Kolonbiakoekin. Hala ere, horien adierazpenak gazteleraz izan arren, erreportajea euskaraz egiten da beti, eta mahai ingurura ere gonbidatu euskaldunak ekartzen saiatzen gara.\nEntzuleen erantzunarekin gustura zaudete, ezta?\nBai, emaitzak onak dira. Esperientzia hartzen eta hobetzen saiatuko gara poliki-poliki. Niretzat aurreneko aldia da saio bat nire kabuz egiten dudana, eta oso pozik nago. Baita ikasteko gogoz ere; bai nazioarteko gaien inguruan, baita kazetaritza eta irratiaren ikuspuntutik ere. Jarraikitasun bateko saio bat egiteak zer dakarren ikusi eta ikasteko.\nGabonetako etenaren ostean, noiz hasiko da saioa?\nHilaren 21ean. Gai nagusia teknokrazia Europan hartzen ari den indarra izango da, haren atzeko interesak eta adarkatzeak.\nEuskal Herriak gero eta gehiago begiratzen ote du nazioartera?\nBai, nik uste ohartzen ari garela dena guztiz lotuta dagoela. Elkar lotuta dauden eta elkar eragiten duten prozesuez osatzen dela gaurkotasuna. Testuinguru horretan, zenbat eta gehiago ulertu, zenbat eta gehiago jakin, orduan eta errazago uler daiteke gure errealitatea ere. Baita gure geroa nola bideratu ere.\nNazioartean, aldiz, jabetzen ote dira Euskal Herrian gertatzen denaz?\nUste dut, askotan, pentsatzen dugun baino gutxiago begiratzen digutela. Hala ere, eragile ugari ahaleginak ari dira egiten Euskal Herriko egoerak oihartzuna izan dezan, eta emaitzak lortu dira. Noski, interesatzen aurrenekoak gurearen antzeko egoerak dituzten herrialdeak izango dira. ]]> https://www.berria.eus/paperekoa/1562/028/002/2013-01-05/el_conquistador_del_fin_del_mundo_saioaren_denboraldi_berria_bihartik.htm Sat, 05 Jan 2013 00:00:00 +0100 Ainhoa Arano https://www.berria.eus/paperekoa/1562/028/002/2013-01-05/el_conquistador_del_fin_del_mundo_saioaren_denboraldi_berria_bihartik.htm El conquistador del fin del mundo saioaren bederatzigarren denboraldiak. Aldaketarik aipagarrenak, ordea, tradizioarekin du zerikusia. Bihar hasiko da reality-a, eta ikus-entzuleentzat aspaldi ezagunak diren bi kapitain elkartuko ditu: Jose Luis Korta eta Juanito Oiartzabal. Iragan urtean kanpoan gelditu ziren biak, lehenengo aldiz saioaren ibilbide osoan. Kortak saioa utzi zuen hasi berritan, eta Oiartzabalek ezin izan zuen parte hartu, mendi espedizio batean zelako. Bi kapitainak, ordea, ez dira bakarrik ibiliko Patagoniako lurretan, aurten kapitain eta lehiakide kopurua handitu egin baituzte: lau kapitainek eta 28 lehiakidek hartuko dute parte saioan. Bihar argituko dute nortzuk diren kapitain berriak. Aurkezpenean zehaztu dute non biziko diren lehiakideak: Piedra Parada parke naturalean, Misiones oihanean edo, usadioari jarraiki, Perito Moreno glaziarrean. Hori bai, gosea, egarria, eguraldi gogorra eta elkarbizitza gainditu beharko dituzte lehiakideek Argentinako egonaldian. Gainera, proba fisiko eta psikologiko gogorrak pasatu beharko dituzte ikurrina eskuetan hartu aurretik.\nIgandero, Teleberri albistegiaren ondoren emango dute El conquistador del fin del Mundo, 22:15ean, ETB2n. Eitb.com webgunean ere ikusgai izango da. Ohikoa denez, Julian Iantzik aurkeztuko du lehiaketa. Bestalde, astelehenean, programaren xehetasun guztiak aztertuko dituzte El Conquis 2013 saio berezian: Ikusi gabeko irudiak, atalen aurrerapenak, kanporatuko lehiakideekin elkarrizketak eta abar. Asteroko debatea Patxi Alonsok aurkeztuko du. ETB2 katean izango da ikusgai 22:30etatik aurrera.\nArrakasta handiko saioa\nEl conquistador del fin del mundo-ren aurreko urteko arrakasta nabarmendu zuten atzo arduradunek bederetzigarren denboraldiaren aurkezpenean. Izan ere, iragan denboraldiak, bataz beste, %24,6ko ikusle kuota izan zuen. Saioak du oihartzun handia du. Horren adierazle hautaprobetara 1.400 lagunetik gora aurkeztu izana. Bertatik atera dira 27 lehiakide eta, horiekin batera, Ibai Berasategi joango da Patagoniara. Udan egin zuten El Conquistour saioko irabazi zuen Berasategik.]]> https://www.berria.eus/paperekoa/1520/028/002/2013-01-04/etb1en_dokumentalak_eta_informazio_saio_bat_estreinatuko_dituzte_aurten.htm Fri, 04 Jan 2013 00:00:00 +0100 Ainhoa Arano https://www.berria.eus/paperekoa/1520/028/002/2013-01-04/etb1en_dokumentalak_eta_informazio_saio_bat_estreinatuko_dituzte_aurten.htm\nETBk iragan urtean txukun ibili diren saioen aldeko apustua egingo du. Berrikuntzarik nabarmenena ETB1eko Debatea zuzeneko saioa izango da, gaur-gaurko gaiei lotua. Astebete barru estreinatuko dute, eta ostegunero emango dute prime time ordutegian. Erpin ekoizpen etxeak egingo du programa, hots, ETB2 katean Ni más ni menos ekoizten duen berak. Iaz ikusle datu oso onak lortu zituen saioak: batez beste, %13,2ko ikusle kuota. Klaudio Landak aurkezten du gaztelerazko programa, eta saio berria gidatzeaz ere hura arduratuko da. Informazio eskaintza zabaltzeaz gain, dokumental sorta bat ere estreinatuko dute ETBko bi kateetan. Azken hiru hamarkadetan, ETB hamaika istorio handi zein txikiren lekuko izan da, eta bertatik bertara jaso ditu euskal gizartearen aldaketak. Gertakizun nabarmenen irudi eta testigantzek beteko dituzte saio sorta horiek.\nETB2n ere izar izandakoen itzalpean segituko dute. Hala, Vaya semanita-ko Nekane Amaya ijito abertzalearen abenturak oinarri dituen ordubeteko saio berezia grabatu dute, eta El conquistador del fin del mundo-ren bederatzigarren denboraldia abiatuko da etzi, berrikuntza ugarirekin.\nMagia eta sukaldaritza\nEspainiako kateetan estreinaldi bi dira aipagarrienak: Por arte de magia eta MasterChef. Antena3 kateak magia ardatz duen saio bat hasiko du, eta The Magicians saio britainiarraren gaztelaniazko bertsioa izango da: astero, sei pertsonaia ezagun magia ikuskizun ederrenaren saria lortzen saiatuko dira. La1 kateak, berriz, sukaldaritzaren aldeko apustua egingo du denboraldi berrian, sukaldeko lana oinarri duen reality batekin. Saio bakoitzean, sukaldari talde bakoitzak otordu bat eskaini beharko du, aurrekontu jakin batekin eta denbora jakin batean.\nAntena3 kateak bigarren saio bat emango dio Carlos Soberari: Increíbles. Partaideek Brain training jokoaren antzeko probak gainditu beharko dituzte. Fikziozko telesail bat ere estreinatuko dute: Cuentos del siglo XXI. Besteak beste, Aitor Luna eta Ester Ballesteros aktoreekin. La1k segida emango dio bere telesail kutuneari: Cuéntame cómo pasó. Gainera, Gran Reserva-ren hirugarren denboraldia hasiko dute astelehenean, Unax Ugalde eta Ursula Corbero aktore berriekin. Amar el tiempos revueltos telesaila Antena3era pasatuko da, Amar es para siempre izenarekin. Cuatrok Homeland eta Elementary telesail arrakastatsuak estreinatuko ditu. Tele5ren apustuak Gran Hermano 14 eta Familia telesaila izango dira. LaSextak Así nos va umore saioarekin beteko ditu arratsaldeak. Anna Simonek eta Florentino Fernandezek aurkeztuko dute. Ostiral gauetan, IÃ±aki Lopez buru, La Sexta Noche programa hasiko dute. The Walking Dead telesailaren hirugarren denboraldia emango dute.\nAEBetan, telesailak izar\nUrtea hastean, AEBetan zein telesail estreinatuko zain izaten da mundua. Aurten, nabarmentzekoa da bat: Hannibal (NBC). Brian Cuffek zuzendutako telesailak 13 atal izango ditu, eta Hannibal Lecter pertsonaia ezagunaren istoria kontatuko du, kartzelara sartu aurretik. Noiz aurkeztuko den zehaztu gabe dago. Beste estreinu batzuk: 1600 Penn (hilak10), Banshee (hilak 11), The Carrie Diaries (hilak 14), The Following (hilak 21), The Americans (hilak 30), Do no harm (hilak 31), House of cards (Otsailak 1), Monday Mornings, L.A. Noir, Cult eta Bates Motel.]]> https://www.berria.eus/paperekoa/1520/030/002/2013-01-03/etb1ek_21eko_ikusle_kuota_izan_du_2012_urtean_hamarreko_bat_igo_da.htm Thu, 03 Jan 2013 00:00:00 +0100 Ainhoa Arano https://www.berria.eus/paperekoa/1520/030/002/2013-01-03/etb1ek_21eko_ikusle_kuota_izan_du_2012_urtean_hamarreko_bat_igo_da.htm\nETB2 kateak ere nabarmen hobetu ditu datuak iragan urtean: %9,9ko ikusle kuota izan du. 2011. urteko emaitzekin alderatuta, puntu bat eta zazpi hamarreko irabazi ditu. Hala ere, garai onenetako datuetatik urrun dago; gogoratu 2005. urtean gaztelaniazko kateak %18,4ko ikusle kuota zuela. Euskal Telebistak %13,3ko audientzia zatiarekin bete du 30. urteurrena. Gehien hazi den telebista autonomikoa izan da.\nETB2 indartsu arratsaldeetan\nGaztelaniazko katea, ikus-entzuleen bigarren aukera da arratsaldeetan, eta %12,3ko audientzia zatia lortu du eguneko tarte horretan. Izan ere, arratsaldeetako erreferentzia den Ni más ni menos saioa oso txukun dabil. Klaudio Landak aurkeztutako magazinak %13,2ko ikuske kuota izan zuen iaz, aurreko urtean baino 4,5 puntu gehiago. Bestalde, Robin Food eta Euskadi Directo saioen ikusle kopurua ere igo egin da. David de Jorgek gidatutako sukaldaritza saioak %8,9ko kuota izan du, eta Euskadi Directo programak, berriz, %10,6koa, 2011n baino hiru puntu gehiago. Emaitza onak eskuratu dituzte, halaber, ETBko albistegiek. Audientzian lider dela amaitu du urtea Teleberri-k; azken lauhilabetekoan %16,6ko kuota izan zuen. Batez beste, 120.000 lagunek ikusten dute egunero albistegia. Gaur egun-ek %2,6ko ikusle kuota izan du. ETB1en datuek, kirol emanaldi esanguratsuen arabera egin dute gora edo behera. Goenkale-k %4ko ikusle kuota izan du, eta 67.000 ikus-entzule izan ditu.\nAraban, Bizkaian eta Gipuzko- an, Tele5k sendo jarraitzen du li- der, nahiz eta jaitsi egin den. Iaz %16,8ko ikusle kuota izan du; 2011n %17,4koa izan zuen. Bigarrena La1 da: %12,5eko ikusle kuotarekin. Eta hirugarrena, Antena3 (%10,1). Segidan doaz, Cuatro (%6) eta LaSexta (%5,6). Gainontzeko kateen artean gehien ikusia FDF da (%2,8). Telebista kontsumoari dagokionez, Arabako, Bizkaiko eta Gipuzkoako herritar bakoitzak, batez beste, hiru ordu eta 53 minutu pasatu zituen iaz pantailaren aurrean. 2011n, baino 18 minutu gutxiago.\nAtsoen arrakasta Gabonetan\nGabon zaharrean, ETB1ek arrakasta izan zuen: Atsoek Bilbotik eskainitako kanpaien emanaldiak %25,8ko ikusle kuota lortu zuen. ETB2ko saioak %16,5eko kuota izan zuen. Halaber, ETB-1eko 30 Urte Gozaaatzen Atsoen saioak %14,7ko kuota izan zuen euskaldunen artean. ETB2ko Que pin, que pan, txipirona! saioak, berriz, ikus-entzuleen %24,7 bereganatu zuen. Bestalde, lehendakariaren mezuak %17,5eko kuota izan zuen gaztelaniazko katean, une hartan ikusle gehien izan zuen saio izan zen. Euskaraz, %4,3ko kuota lortu zuen.\nEspainian Tele5 lider\nEspainian kate publikoak atzera egin du nabarmen, eta kate pribatuek hartu diote aurrea. Tele5 katea da 2012n gehien ikusi dena, %13,9ko ikusle kuotarekin. Antena3k bigarren postuan bukatu du urtea, 1,4 puntura. La1 kateak lidergoa galdu du, %12,2ko kuota izan du 2012n, 2,3 puntu jaitsiz. Cuatrok Espainian LaSextaren aurretik jarraitzen du: %6ko kuota du batek eta %4,9koa besteak. La2ek %2,5ko kuota du. Telebista kontsumoa, Espainian, inoizko handiena da gaur egun: azaroan herritar bakoitzak egunean lau ordu eta 29 minutu pasatu zituen telebista ikusten.]]> https://www.berria.eus/paperekoa/1598/028/002/2013-01-02/eitbn_apustu_duinak_egingo_dituen_norbait_sartzea_nahi_nuke.htm Wed, 02 Jan 2013 00:00:00 +0100 Ainhoa Arano https://www.berria.eus/paperekoa/1598/028/002/2013-01-02/eitbn_apustu_duinak_egingo_dituen_norbait_sartzea_nahi_nuke.htm DBH umore saioa joan den azaroan, eta, ikus-entzuleen erantzun ona ikusita, baliteke ala izatea. Hainbat irakasleren gorabeherak kontatzen ditu. Horietako bat antzezten du Asier Sota aktoreak (1974, Donostia).\nIrakasleek, oro har, kopetilun fama izaten dute. Saioarekin irudi hori aldatu nahian zabiltzate?\nEtxe guztietan denetik dago. Nik ezagutu ditut DBH-koen antzeko irakasleak, umore asko dutenak. Saioak irakasle bakoitzaren ezaugarri esanguratsuenak nabarmentzen ditu. Gizartekoa garraztuta bizi da; soinketakoa tonto hutsa da, kirola egitean bakarrik pentsatzen duena... Oso estereotipatuta daude pertsonaiak alde horretatik. Baina saioa oso motza da, 10 minutuko pildoratxoak, eta, horregatik, dena zuzen eman beharra dago. Ikusleak ez du pertsonaiaren izaeraren sakoneko azterketa bat egiteko denborarik.\nUmore hutseko saioa da.\nErabat. Helburua une dibertigarri bat pasatzea da, lau barre egitea hamar minututan.\nHilabete pare bat darama martxan saioak. Ikus-entzuleen harrera nolakoa izan da?\nOna, oso ona. Lantaldearen artean behin baino gehiagotan komentatu dugu inori ez diogula kritika txarrik entzun. Batzutan gertatzen da jendeak esaten dizula: «Bueno... bai... ez dakit zer baino hobea zen...». Konparazioetara jotzen dute. Baina saio honekin ez. DBH-rekin jarrera da: «Ikusi nuen saioa; a ze barreak!». Nik oraindik ez dut aurkako iritzirik entzun.\nSaioarekin aurrera egiteko nahikoa ilusio duzue, beraz.\nBai, hasteko lana delako eta, bestalde, oso talde polita bildu garelako. Giro ederra dago aktore, teknikari eta arduradunen artean.\nIÃ±igo Urkullu lehendakaria ere irakasle izana da. Noren rolean jarriko zenuke zuk?\nErantzun zaila du horrek. Nik espero dut Urkullu irakasle ona izatea eta dagozkion etxeko lanak ongi egitea.\nEkoizpen eredu berezia du telesailak: kamera bakarra dago, eta hori beti finko. Zer berezitasun du horrek?\nSekuentzia bakoitza jarraian grabatzen da; hala, bi minutu-edo segidan egin behar dira, eta plano bakarretik gainera. Antzerkiaren antz handia hartzen diot nik lan egiteko garaian. Ez da bakarrik testua buruz gogoratzea eta ondo esatea, eszenografia barneko posizioak ere oso garrantzitsuak dira, eta ondo kontrolatu behar dira. Lekuz apur bat mugitzen bazara, gero puntu zehatz batera itzuli behar duzu. Gainera, antzerkian bezala, sekuentzia jarraian egin behar da hasieratik bukaerara, eta, noski, akatsen bat eginez gero osorik errepikatu. Horregatik, sekuentzia bat askotan errepika daiteke; beste batzutan, borobil-borobila ateratzen da berehala.\nBi formatutan lan egin duzu: antzerkian eta telebistan. Zeintzuk dira bakoitzaren ezaugarri nabarmenak?\nHizkuntza ezberdinak dira oso. Antzerkiak artisautzarekin lotura dauka, nolabait. Denbora asko pasatzen duzu prestaketa lanetan. Antzezlana aurkeztera jada bagaje batekin iristen zara, bi edo hiru hilabete entseatzen arituta. Telebista, ordea, oso azkarra da. Edukiak oso kontzentratuta egoten dira, ziztu bizian emateko erakutsi nahi den hori.\nUne honetan, DBH saioaz gain, beste zerbaitetan bazabiltza?\nBai, Borobil antzerki taldearekin nabil, Ali baba eta 40 lapurrak lanean murgilduta. Formatu oso berezia du antzezlanak: 3x3 metroko alfonbra bat eta hiru lagun bertan. Beste ezer gabe. Harrera oso ona izan du, eta astebururo herriz herri gabiltza.\nEz dadila asko alda. Urte hau ona izan da niretzat. Egia esan, ez dut asko eskatzen, austeritate puntu hori badaukat. Gutxirekin konformatzen naiz.\nZer lan ez zenuke egingo telebistan?\nBa, adibidez, ez nuke aurkezle lanik egingo. Ez dut neure burua horretan ikusten. Eta, oro har, ez nuke egingo gustura egiten ez dudanik. Oso fidela naiz horretan. Usai ona hartzen badiot, aurrera. Bestela, alde batera uzten dut. Ez naiz dena probatzen duen horietakoa. Agian, batzutan, hanka sartzen dut.\nEITBren geroa hizpide da azkenaldian. Nola ikusten duzu zuk?\nInork ez daki zer gertatuko den etxe horretan. Nik espero dut norbait ausarta sartzea eta apustu duinak egitea. Batetik, telebista publikoaren aldeko apustua. Eta, bestetik, euskararen aldekoa, dudarik gabe. Euskal Telebistak euskara hutsean izan behar luke. Nik espero dut berpiztea; hori eskatzen dut.\nKrisiak bultzatuta atzerrira ari dira joaten gazte ugari lan bila. Joango ote zinateke zu?\nEz behintzat krisiak bultzatuta. Zerbait gustagarria agertzen bada, orduan bai, baina ez betiko. Niri Euskal Herrian lan egitea gustatzen zait, eta ahalegin guztiak egingo ditut horretarako. Noski, ateak itxi gabe.]]> https://www.berria.eus/paperekoa/1732/033/001/2012-12-18/arte_garaikidean_ere_non_gauden_ulertzeko_nondik_gatozen_jakin_behar_dugu.htm Tue, 18 Dec 2012 00:00:00 +0100 Ainhoa Arano https://www.berria.eus/paperekoa/1732/033/001/2012-12-18/arte_garaikidean_ere_non_gauden_ulertzeko_nondik_gatozen_jakin_behar_dugu.htm Arte garaikidearen gakoak hitzaldia antolatu dute gaurko Gernika-Lumon (Bizkaia); 19:30ean, kultur etxean. Bertan, egungo artelanak ulertu eta estimatzeko argibideak ematen saiatuko da Ismael Manterola (1966, Zumaia, Gipuzkoa). EHUko Arte Ederren fakultateko irakasle da.\nArte garaikidea ulertzen lagundu nahi du hitzaldiak, ezta?\nBai, hitzaldiaren helburua arte garaikidea testuinguru batean kokatzea da. Ertibil-Bizkaia ikus arteen erakusketa ibiltariarekin barruan egingo da solasaldia. Gazte sortzaileentzako lehiaketa bat da Ertibil. Erakusketa hori herri ugaritara iritsi zenean, jendea harrituta gelditzen zen, agian, hiriguneetatik kanpo ez dagoelako hainbesteko ohiturarik edo sarbiderik arte garaikide gaztea ikusi eta ulertzeko. Hala, Bizkaiko Aldundiari arte garaikidea jendarteratzeko halako programa bat egitea bururatu zitzaion. Hitzaldian, 60ko hamarkadatik gaur eguneraino artearen bilakaera zein izan den aztertuko da, ikus-entzuleari aurrean dituen artelanak ulertzen laguntzeko. Azkeneko urteetan arte garaikidean izandako joerak eta asmoak azalduko dira, jendeak helduleku bat izan dezan artelan horiek ulertzeko.\nHain zuzen ere, aditu ez denak badu askotan arte garaikidea adarjotze bat den irudipena. Hartzaileengan beste jarrera bat sustatzeko beharra al dago?\nBai, eta horregatik uste dut informazioa eta dibulgazioa oso garrantzitsuak direla. Non gauden ulertzeko, nondik gatozen jakin behar dugu. 60ko hamarkadan gauza oso garrantzitsuak gertatu ziren, artearen barruan zein gizartean. Jendeak adarjotze gisa ulertzen duena artearen eboluzio bat izan da; ibilbidea ulertu behar da.\nTeknologiaren garapenarekin, korronte berriak sortu dira: Internet bidezko artea, bideo jokoen artea, software artea eta abar. Bide horri jarraituko dio etorkizuneko arteak?\nEtorkizuna zaila da iragartzea. Baina uste dut arte garaikidean etorkizuna etorriko dela gizarteak duen etorkizunari lotuta. Alegia, gizartean gero eta ohikoagoak dira komunikazio eta informazio teknologia berriak eta, gerora, gizarteak pisua jartzen badu alor horretan, hala izango da artean ere. Artea gizartearen barruan dago, eta gizartea eraikitzen du. Kontuan izan behar da, hala ere, artea egiteko ez dela ezer behar; ez teknologiarik, ez ezer. Eta gizarteak ere ez du ezer behar; nik sakelakoa gizarteak esaten didanetik behar dut. Hori gertatuko da artean ere. Gizarteak dituen eskakizunak izango dira artearen barruan egongo direnak ere.\nGarai berri batean sartu garela entzuten dugu behin eta berriz. Konpromiso politiko zein sozialentzat ba al dago tokirik arte garaikidearen barruan?\nDudarik gabe. Hori ulertzeko berriz ere 60ko hamarkadara itzuli behar da. Artearen eta gizartearen arteko elkarrizketa hori, konpromiso politiko edo sozial moduan, orduan indartu zen. Ordutik badira artearen lerro batzuk horrekin lotuak, eta jarraituko dute. Gaur egun arteak badauzka joera ugari, eta guztiak onargarriak dira. Garai batean gertatzen zen joera batek bestea gainditzen zuela, nolabait. Gaur egungo ezaugarria, ordea, da denak direla baliogarri, modu berean, hierarkiarik gabe.]]> https://www.berria.eus/paperekoa/1545/034/002/2012-12-15/etbk_gabonetako_saioak_kantuz_eta_umorez_bete_ditu_30_urteurrenean.htm Sat, 15 Dec 2012 00:00:00 +0100 Ainhoa Arano https://www.berria.eus/paperekoa/1545/034/002/2012-12-15/etbk_gabonetako_saioak_kantuz_eta_umorez_bete_ditu_30_urteurrenean.htm\nAtarikotzat, San Tomas egunean Bilboko eta Donostiako azokekin bat egingo du ETB1ek, bertako giroa jasotzeko. Abenduaren 23an, Olentzeroren etorrera emango dute Bilbotik; zuzenean ETB3 katean eta, geroago, ETB1n. Iluntzean Lain estreinatuko dute ETB2n, Aitor Luna aktorea protagonista duen fikziozko telesail laburra. Gabonetako sorpresetako bat Mikel Elizegiren eskutik iritsiko da. Erne! Demonio lehiaketa saioa aurkeztuko du eta, lehiakideak, kalean topatzen dituen lagunak izango dira.\n'Atsuen' Gabonetako mezua\nAbenduaren 24an, Maikrux eta Marikarmen Kontuz, Atsuak! saioko protagonistek, Gabonetako mezua irakurriko diote Euskal Herriari. Jarraian, musikak hartuko du lekukoa ETB1n, Euskal kantuen gaua saioarekin. Kike Amonarriz eta Itzier Atienzaren eskutik, zenbait euskal abestia kantatuko dituzte pertsona ezagunek. Gonbidatuz beteko da platoa, besteak beste, pilotariak, arraunlariak, sukaldariak, aktoreak, irratiko aurkezleak eta abar.\nBitartean, ETB2n, Oscar Terolen eskutik etorriko da Al rescate: El efecto berberecho umorezko saioa. Eguberri egunean, Sortuko dira besteak musika jaialdia eskainiko du ETB1ek. Abenduaren 27an, ETB2n, Gente seria saioa estreinatuko dute. Bertan, bakarrizketan ikusiko ditugu hainbat pertsonaia ezagun. Euskarazko bertsioa ere izango du saioak, Kike Amonarrizek gidatuta. Urtarrilaren 2an izanen da ikusgai Esatea be!. Eta barre algaretatik, fikziora; zinema izango baita beste protagonista. El intercambio, No controles, Invictus, El valiente Despereaux eta Krabat dira gaztelerazko katean aurrenekoz eskainiko dituzten filmeetako batzuk. Euskaraz, bat eta bakarra: Urte berri on, amona. Urteko lehen egunean emango dute Telmo Esnalek zuzendutako komedia beltza. Etxetik mugitu gabe gozatu ahalko dute ikus-entzuleek Euskal Herriko inguruneaz eta faunaz ere, Ama Lurra: elurpeko bizi dokumentalarekin. Urtarrilaren 3an ikusgai. Horretaz gain, etxeko txikienentzat ETB3n programazio berezia eta, Txirri, Mirri eta Txiribiton pailazoen agurreko emanaldia eskainiko dituzte.\nAspaldiko kanpai hotsak\nAtsuek agerraldi oso garrantzitsuak izanen dituzte aurten, kanpaiak aurkezteko ardura ere eurena izanen baita. Arantzazutik abiatuko dira autobusez eta, Peio Zabala eta Julian Iantziren laguntzarekin, hainbat pertsonaia ezagun jasoko dituzte Bilboko egoitzara bidean. Ostean, 30. urteurreneko jai handia izango da Gaztea Irratiko esatarien eskutik. ETB2n, El Pelanas eta El Jonan pertsonaiek eta, Africa Baeta aurkezleak emango diote amaiera urteari. Aurretik Vaya Semanita-ko denboraldi guztietako aktoreak bilduko dituen saio berezia izanen da ikusgai.\nUrte berriari konfeti artean ongi etorria egin aurretik, ordea, atzera begiratu nahi izan du ETBk; 1982az geroztiko bidean izan dituen argi eta ilunak gogora ekarriko dituzte abestien bidez. Hala, abenduaren 22an, 30 urte kantuan saio musikala estreinatuko dute. Sei atal izango ditu eta Joseina Etxeberriak aurkeztuko du. Larunbatero ETBren sorreran eta garapenean zer esana izan duten gonbidatu bereziekin solastuko dira. Errege egunean ETB2ra reality ezagun bat itzuliko da: El conquistador del fin del mundo. Berrikuntzak ere ekarriko ditu 2013 urteak:Vaya semanita-ko Nekane Amaya ijito abertzalea protagonista izango duen film luzea aurkeztuko dute.]]> https://www.berria.eus/paperekoa/1545/030/002/2012-12-14/titularren_atzeko_gatazka.htm Fri, 14 Dec 2012 00:00:00 +0100 Ainhoa Arano https://www.berria.eus/paperekoa/1545/030/002/2012-12-14/titularren_atzeko_gatazka.htm\nBoikota edo 'Google zerga'\nBrasil izan da Kaliforniako enpresari planto egiten lehenengoa: egunkari nagusien %90ek —hots, 145 egunkari inguruk— Google Newsetik alde egin dute, Googlek kazeta horiei dirurik ez ordaintzea erabaki ostean. Multinazionalak ez die sosik ordaindu nahi, iruditzen zaiolako bere bilatzailetik egunkarien webguneetara trafiko asko iristen dela eta horrek mesede egiten diela. Hain zuzen ere, Googlek dio hilean 4.000 milioi erabiltzaile bideratzen dituela, horietatik 1.000 milioi Google News bidez. «Egunkariek trafiko horri errentagarritasuna ateratzen asmatu beharko dute». Baina zenbaiten ustez halako plataformak hedabideen lehiakide zuzenak dira eta, irakurleek ez dute egunkarira jotzen berria osotasunean irakurtzeko.\nBitartean, Alemanian, hedabideen eskaerak legez arautzeari ekin diote. Ministro Kontseiluak argi berdea eman dio berriki Copyright eredu berezia jasotzen duen lege proiektuari: editoreek lizentziak kobratzeko eskubidea izanen dute eduki informatiboen erabileragatik. Hala, Googlek ordaindu egin beharko die Alemaniako komunikabideei, berrien bilaketa emaitzetan euren edukiak erakusteagatik.\nAlemaniarrek hasitako bidea beste herrialde batzuetara zabalduko den beldur dira Googleko arduradunak eta, ohartarazi dute halako ideiek Interneten garapena oztopatu, informazio askatasuna gutxitu eta ekonomia kaltetuko dutela. Erabiltzaile ugari multinazionalaren alde agertu dira, Interneten informazio askatasuna bermatzen duelakoan. Kontrako aldean posizionatu da Frantzia. Googlek herrialdean zerga gehiago ordaintzea nahi du. Ondorioz, François Hollanderen gobernuak ere, jabego intelektual digitalaren gaineko eskubidea bermatu nahi du; Google tasa. Gatazkaren erdian, publizitarearen afera ere azaldu da. Editoreek diote webgunera Google News bidez iristen diren erabiltzaileak zuzenean albistera doazela, azala bisitatu gabe, eta, horrek, publizitatean ere eragin negatiboa duela. Eztabaida ez da berria. Google Newsen sorrerarekin bat AEBtako hedabide talde handienek gogor egin zuten haren aurka. Alferrik. Hedabideek onartu zuten Googlek albisteak txertatzea baino okerragoa zela ez txertatzea; alegia, bilatzailean presentzia galtzea. Hori da, hain zuzen, Googlek darabilen mehatxua: produktua bilaketa emaitzetatik kanpo uztea.\nHala egon dira Belgikako hedabideak azken sei urteetan, bart, erdibideko akordio bat lortu duten arte. Googlek jakinarazi du bilaketa emaitzetan sartuko dituela berriro, baina, ez diela dirurik emango. Trukean, Googlek, bere publizitate herraminta guztiak haien eskura jarriko ditu, irabaziak handitu ditzaten. Egile eskubideen defentsa sutsu horretan, hedabideek ezin dute ahaztu dependentzia handia dutela bilatzailearekiko. Hala, lehenik, aztertu beharko dituzte pare bat gauza: zer da errentagarriagoa, Googleri dirua kentzea edota bilatzaileetan posizio abantailatsua izatea? Aterabide egokiena bi aldeen arteko elkarlana dela erakutsi du Belgikako kasuak. ]]>


Egoiliarrentzako aparkalekua handituko dute Mundakan - Deia\nEgoiliarrentzako aparkalekua handituko dute Mundakan\nMasifikazioak ekiditeko neurriak hartzea "beharrezkotzat" jo du Udalak\nimanol fradua 22.06.2020 | 00:40\nMundakako gune urdina hartzen duen kaleetako bat da Txorrokopuntako ibiltokia. Argazkia: I. F.\nMundakako gune urdina hartzen duen kaleetako bat da Txorrokopuntako ibiltokia.\nMundaka – Orain dela hamar urte baino gehiago jarri zuten martxan. Eta urtero errepikatu dute, uda partean herriak bere populazioa hirukoizten duela jakinda. Mundakako Udalak, koronabirusak sortutako egoera dela eta, "beharrezko-tzat jo du prebentzio-neurriak har-tzea, jende asko ibiltzen dela kontrolatzeko". Bestak beste, portuan ez bainatzea edota udan bizilagunentzako aparkaleku gune urdinak handitzea izan dira hartutako neurrietako batzuk. Bada, "egoliarren alde" egiteko baina baita turismoaren irisgarritasunari lotuta, aparkaleku arautua beste gune batzuetara zabalduko da, ordutegi aldetik ere ordu gehiago eskainiz. Orain arte arratsaldez baino aplikatzen ez bazen, oraindik aurrera goizeetan ere izango da indarrean.\nAparkatzeko udal-ordenantza arautuaren esparruan, Udalak hainbat neurri hartu ditu "irailaren 30era arte, uda amaitzen den arte, gune urdinean araututako aparka-tzeko ordutegia aldatzeko". Gaur egungo 3.30etik 8.30erako ordutegitik, "8.30etik 20.30erako ordutegira" pasako dela azaldu dute. Bestetik, "Kepa Deuna –Talaia aldeko aparkalekuan– eta Itxaropena kaleetan aparkatzeko eremu mugatua be handitu egingo da, eta gainerako eremuak mantendu egingo dira". Hala ere, erabakiak hartzeko kapazidadea izango du Udalak. "Unean-unean" hartuko dira erabakiak, adierazi dutenez.\nGaur egun lau dira gune nagusiak: Geltoki, Ermenduru kalea eta Mondollu; Portutxu eta Basamortu kaleak; Artza, portua eta Txorrokopuntako ibiltokia, eta azkenik, Errekako ingurua. Mundakako Udalak argi du "udaro milaka turista hartzen" dituela Urdaibaiko udalerriak, eta errealitate horrek ekonomia sortzen duela. Hala ere, "bere gizarte eta osasun-eran-tzukizunaz baliatuz, ibilgailuen joan-etorria arautzea" erabaki du. Horrela azaldu du Mikel Bilbao alkateak: "Mundakak bere merkataritza eta ostalaritza eta, oro har, eragile ekonomikoak dinamizatu behar ditu; izan be, udalerri guztietan bezala, covid-19ak kalte egin dio herriko ekonomiari. Hala ere, Mundakako herritarren osasuna da udal-gobernuaren lehentasuna, eta egungo osasun-neurriek, koronabirusa transmititzea saihesteko, gizartea urruntzea eskatzen dabe. Beraz, egokitzat jo dugu aparka-tzeko baldintzak aldi baterako aldatzea, disuasio-neurri gisa". Helburua argia da. "Udalerrira iritsi ohi diren ibilgailu-oldeak saihesta", laburbildu dutenez.\nGarraio publikoa Mundakara doazen bisitariek garraio publikoa –Euskotrenen Bilbo eta Bermeo arteko linearen bitartez, baita Bizkaiko hiriburua eta ondoko herria lotzen dituen Bizkaibusen zerbitzua erabilita– erabiltzera deitu du alkateak. Udalaren ustez, "uda honetan ohiko pilaketak murriztuko dira eta errazagoa izango da osasun-agintariek ezartzen dabezen arauak errespetatzea, berragerraldiak eta koronabirusaren transmisioa saihesteko".\nBada, "udalerri irisgarria" den heinean, Bilbao alkateak "bizilagunak zaintzearen eta turismo irisgarriago" baten aldeko apustua egin du. "Neurri horrek ez du inola ere udalerrian turisten presentzia saihestu nahi, Mundakara garraio publikoan sar baitaitezke, bai trenez, bai Bizkaibusen. Zentzu horretan, Mundaka udalerri irisgarria gara erabat. Gure helburua bizilagunen osasuna zaintzea eta turismo iraunkorrago bat lortzea da", esan du Mikel Bilbao alkateak. Gune urdineko –egoiliar eranskina behar da bertan aparkatzeko– neurria bete-tzen ez dutenek 30 euroko isuna jaso dezakete.\nOrdutegia. Mundakan ezarri ostean, kostaldeko beste udalerri batzuek ere aplikatu dute gune urdina. Goizez zein arratsaldez aplikatuko da, 8.30etik 20.30era.\nGarraio publikoa erabiltzeko deia egin dute\n"Gure helburua bizilagunen osasuna zaintzea eta turismo iraunkorrago bat lortzea da", adierazi du Mikel Bilbao alkateak.\nIruña-Veleiako grafitoak ilundu, ezkutatu eta zikindu.